
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Ορισμός - Σκοπός - Νομική Μορφή 
Διαβάθμιση - Δραστηριότητες 

1. Η Αγροτική Συνεταιριστική Οργάνωση (Α.Σ.Ο.) είναι 
αυτόνομη ένωση προσώπων, η οποία συγκροτείται εθε¬ 
λοντικά και επιδιώκει, με την αμοιβαία βοήθεια των με¬ 
λών της, την οικονομική, κοινωνική, πολιτιστική ανάπτυ¬ 
ξη και προαγωγή τους, μέσω μιας συνιδιόκτητης και δη¬ 
μοκρατικά διοικούμενης επιχείρησης. Ως ΑΧΟ. θεωρού¬ 
νται και οι αλιευτικοί, κτηνοτροφικοί, πτηνοτροφικοί, με- 
λισσοκομικοί, σηροτροφικοί, δασικοί, αγροτουριστικοί, 
αγροβιοτεχνικοί, οικοτεχνικοί και άλλοι συνεταιρισμοί, 
οποιοσδήποτε κλάδου ή δραστηριότητας της αγροτικής 
οικονομίας. 

2. Οι ΑΧΟ. διακρίνονται σε πρωτοβάθμιες, δευτερο¬ 
βάθμιες και τριτοβάθμιες. Στις πρωτοβάθμιες υπάγονται 
οι Αγροτικοί Συνεταιρισμοί (Α.Σ.), στις δευτεροβάθμιες 
οι Ενώσεις Αγροτικών Συνεταιρισμών (Ε.ΑΧ) και οι Κοι¬ 
νοπραξίες Αγροτικών Συνεταιριστικών Οργανώσεων 
(Κ.Α.Σ.Ο.) και στις τριτοβάθμιες οι Κεντρικές Συνεταιρι¬ 
στικές Ενώσεις (ΚΕ.Σ.Ε.). 

3. Οι Α.Σ.Ο. όλων των βαθμιδών είναι νομικά πρόσωπα 
ιδιωτικού δικαίου και έχουν εμπορική ιδιότητα. Αναπτύσ¬ 
σουν κάθε είδους δραστηριότητα για την επίτευξη των 
σκοπών τους στο πλαίσιο του νόμου και του καταστατι¬ 
κού τους. 

4. Για την εκπλήρωση των σκοπών τους, οι Α.Σ.Ο. μπο¬ 
ρεί να ιδρύουν υποκαταστήματα, παραρτήματα ή γρα¬ 
φεία στο εσωτερικό και το εξωτερικό, να συνιστούν νο¬ 
μικά πρόσωπα, να συμπράττουν σε κοινές επιχειρήσεις. 


με καταναλωτικούς η άλλους συνεταιρισμούς, νομικά 
πρόσωπα του δημόσιου ή ιδιωτικού τομέα, με κοινωφε¬ 
λείς οργανισμούς, με επιχειρήσεις οργανισμών τοπικής 
αυτοδιοίκησης (Ο.Τ.Α.), με συνεταιριστικές οργανώσεις 

άλλων χωρών και με φυσικά ή νομικά πρόσωπα, στα 
πλαίσια της διακρατικής ή και διεπαγγελματικής συνερ¬ 
γασίας. 

Άρθρο 2 

Περιφέρεια - Έδρα - Επωνυμία 

1. Η περιφέρεια της ΑΧΟ. ορίζεται από το καταστατι¬ 
κό της. 

2. Εδρα της Α.Σ.Ο. είναι ο δήμος ή η κοινότητα, όπου 
είναι εγκατεστημένη η διοίκησή της. 

3. Η επωνυμία της Α.Σ.Ο. εκφράζει τον κύριο σκοπό ή 
τα αντικείμενα δραστηριότητας της Α.Σ.Ο. και περιλαμ¬ 
βάνει την ιδιότητά της ως αγροτικής, καθώς και την έδρα 
της. 

Η επωνυμία πρέπει να διακρίνεται από την επωνυμία 
άλλης Α.Σ.Ο. που έχει την ίδια περιφέρεια και τόν ίδιο 
σκοπό. 

Η επωνυμία χρησιμοποιείται υποχρεωτικά στις συναλ¬ 
λαγές και τις νομικές πράξεις της ΑΣ.Ο.. 

Τα έντυπα της Α.Σ.Ο. αναφέρουν την επωνυμία, την 
έδρα και τον αριθμό του φορολογικού της μητρώου. 

ΚΕΦΑΛΑΙΟ Β' 

ΣΎΣΤΑΣΗ ΑΓΡΟΤΟΥ ΣΥΝΕΤΑΙΡΙΣΜΟΥ 
Αρθρο 3 

Όροι σύστασης · Έγκριση 
Κοταχώρηση καταστατικού 

1. Για τη σύσταση αγροτικού συνεταιρισμού απαιτείται 
η σύνταξη καταστατικού και η υπογραφή του από επτά 
(7) τουλάχιστον πρόσωπα, που συγκεντρώνουν τις προϋ¬ 
ποθέσεις του άρθρου 5 του νόμου αυτού, καθώς και η έγ¬ 
κρισή του από το Ειρηνοδικείο της έδρας του συνεταιρι¬ 
σμού. 

2. Για την έγκριση του καταστατικού κατατίθεται από 
το προσωρινό διοικητικό συμβούλιο αίτηση στο Ειρηνο- 

δικείο, η οποία εκδικάζεται κατά τη διαδικασία της εκού¬ 
σιας δικαιοδοσίας. 

3. Αν το καταστατικό δεν είναι σύννομο, το Ειρηνοδι¬ 
κείο αναβάλλει τη λήψη της απόφασης και εκδίδει μη 
οριστική απόφαση με την οποία καλεί το προσωρινό διοι¬ 
κητικό συμβούλιο να προβεί στις απαραίτητες διορθώ¬ 
σεις η να συμπληρώσει τις ελλείψεις μέσα σε δεκαπέντε 
(15) εργάσιμες ημέρες, από τη δημοσίευση της παραπά¬ 
νω αποφάσεως. Στη συνέχεια εκδίδεται η απόφαση του 
Ειρηνοδικείου. Εάν με την απόφαση γίνει δεκτή η αίτη¬ 
ση, καταχωρείται το καταστατικό στο Βιβλίο Μητρώου 
Αγροτικών Συνεταιρισμών, που τηρείται στο Ειρηνοδι¬ 
κείο, με μνεία του αριθμού της σχετικής απόφασης. Από 
την καταχώρηση αυτήν, ο Α.Σ. αποκτά νομική προσωπι¬ 
κότητα και εμπορική ιδιότητα. Η ίδια διαδικασία τηρείται 
και για την τροποποίηση του καταστατικού. Κυρωμένο 
αντίγραφο της εγκριτικής απόφασης του Ειρηνοδικείου 
και του καταστατικού αποστέλλει η Γραμματεία του Ει¬ 
ρηνοδικείου στην εποπτεύουσα αρχή, εντός ενός (1) μη¬ 
νάς από την καταχώρηση της απόφασης. 

4. Κατά της απόφασης του Ειρηνοδικείου μπορεί να 
ασκηθεί έφεση στο αρμόδιο δικαστήριο. 

Αρθρο 4 

Τύπος - Περιεχόμενο καταστατικού 

1. Το καταστατικό του αγροτικού συνεταιρισμού κα¬ 
ταρτίζεται με ιδιωτικό έγγραφο, που χρονολογείται και 
υπογράφεται από τα ιδρυτικά μέλη και για να είναι έγκυ¬ 
ρο πρέπει να καθορίζει τουλάχιστον: 

α) Το ονοματεπώνυμο, πατρώνυμο ή επωνυμία και κα¬ 
τοικία ή έδρα των ιδρυτικών μελών. 

β) Την επωνυμία, την έδρα και την περιφέρεια του συ¬ 
νεταιρισμού. 

γ) Το σκοπό και τις δραστηριότητες του συνεταιρι¬ 
σμού. 

δ) Τις προϋποθέσεις εισόδου, εξόδου και διαγραφής 
τον μελών, καθώς και τα δικαιώματα και τις υποχρεώ¬ 
σεις αυτών. 

ε) Το ύψος της συνεταιρικής μερίδας, τον αριθμό των 
πρόσθετων υποχρεωτικών και των προαιρετικών μερί¬ 
δων που μπορεί να αποκτήσει το μέλος, τον τρόπο κατα¬ 
βολής της αξίας τους και τη διαδικασία απόδοσης των 
μερίδων. 

στ) Την έκταση ευθύνης των μελών. 

ζ) Τους όρους σύγκλησης και λειτουργίας και τις αρ¬ 
μοδιότητες των οργάνων διοίκησης (Γενική Συνέλευση, 
Διοικητικό Συμβούλιο). 

η) Τον καθορισμό των ελάχιστων ποσοστών επί των 
πλεονασμάτων χρήσεως για το σχηματισμό αποθεματι- 
κών. 

θ) Τη χρονική διάρκεια του συνεταιρισμού. 

ι) Τον ορισμό προσωρινής διοίκησης για την έγκριση 
του καταστατικού και το χρόνο σύγκλησης της πρώτης 
γενικής συνέλευσης, για την ανάδειξη των οργάνων διοί¬ 
κησης. 

ια) Τον τρόπο ορισμού των ελεγκτών. 

ιβ) Τη λύση και εκκαθάριση του Α.Σ.. 

2. Το καταστατικό μπορεί επίσης να προβλέπει και να 


ρυθμίζει θέματα που δεν ρυθμίζονται με το νόμο αυτόν. 

ΚΕΦΑΛΑΙΟ Γ 

ΜΕΛΗ - ΔΙΚΑΙΩΜΑΤΑ - ΥΠΟΧΡΕΩΣΕΙΣ 

Άρθρο 5 
Μέλη 

1. Μέλη του αγροτικού συνεταιρισμού μπορεί να γί¬ 
νουν φυσικά πρόσωπα, που έχουν πλήρη ικανότητα για 
δικαιοπραξία, απασχολούνται σε οποίονδήποτε κλάδο ή 
δραστηριότητα της αγροτικής οικονομίας που εξυπηρε¬ 
τείται από τις δραστηριότητες του συνεταιρισμού, πλη¬ 
ρούν τους όρους του καταστατικού του και αποδέχονται 
να χρησιμοποιούν τις υπηρεσίες του. 

2. Εφόσον προβλέπεται στο καταστατικό, μπορεί να 
γίνουν μέλη του συνεταιρισμού νομικά πρόσωπα, που 
έχουν ως καταστατικό σκοπό τους την άσκηση επιχείρη¬ 
σης αγροτικής παραγωγής, η οποία εξυπηρετείται από 
τις δραστηριότητες του συνεταιρισμού. Οι ειδικότεροι 
όροι και οι προϋποθέσεις συμμετοχής αυτών, καθώς και 
η εκπροσώπησή τους καθορίζονται από το καταστατικό. 

Άρθρο θ 

Εγγραφή - Αποχώρηση - Διαγραφή μέλους 

1. Το διοικητικό συμβούλιο του αγροτικού συνεταιρι¬ 
σμού αποφασίζει αιτιολογημένα για την αποδοχή ή όχι 
της αίτησης εγγραφής προσώπου ως μέλους του συνε¬ 
ταιρισμού, εντός προθεσμίας που ορίζεται από το κατα¬ 
στατικό. 

2. Αν η αίτηση απορριφθεί ή αν το διοικητικό συμβού¬ 
λιο δεν αποφασίσει εντός της παραπάνω προθεσμίας, ο 
ενδιαφερόμενος μπορεί να προσφύγει εγγράφως στην 
πρώτη τακτική γενική συνέλευση, η οποία επιλαμβάνεται 
του αιτήματος και αποφασίζει οριστικά. 

3. Το καταστατικό ορίζει τα κωλύματα για την εγγρα¬ 
φή μέλους, καθώς και τους όρους και τις προϋποθέσεις 
αποχώρησης και διαγραφής του, την ελάχιστη χρονική 
διάρκεια της παραμονής του και τους όρους και το χρόνο 
απόδοσης των συνεταιρικών μερίδων. 

Αρθρο 7 

Δικαιώματα και υποχρεώσεις μελών 

1. Τα δικαιώματα και οι υποχρεώσεις των μελών προς 
το συνεταιρισμό ορίζονται από το καταστατικό, το οποίο 
πρέπει να περιέχει υποχρεωτικά διατάξεις που ρυθμί¬ 
ζουν: 

α) Τη συμμετοχή των μελών στις γενικές συνελεύσεις 
του συνεταιρισμού. 

β) Το δικαίωμα του εκλέγειν και εκλέγεσθαι. 

γ) Τη συμμετοχή στη διανομή των πλεονασμάτων της 
διαχειριστικής χρήσεως. 

δ) Τη συμμετοχή του μέλους σπς δραστηριότητες και 
στις συναλλαγές του συνεταιρισμού. 

2. Το καταστατικό μπορεί να προβλέπει κυρώσεις κατά 
των μελών, για τη μη εκπλήρωση των υπαχρεώσεών 
τους προς το συνεταιρισμό. 

ΚΕΦΑΛΑΙΟ Δ' 

ΣΧΕΣΕΙΣ ΜΕΛΩΝ ΣΥΝΕΤΑΙΡΙΣΜΟΥ 
Αρθρο 8 

Συνεταιρική μερίδα 

1. Η συνεταιρική μερίδα είναι το ελάχιστο χρηματικό 
ποσό συμμετοχής κάθε μέλους στο κεφάλαιο του συνε¬ 
ταιρισμού. Κάθε μέλος συμμετέχει στο συνεταιρισμό με 
μια {') υποχρεωτική μερίδα και έχει μια ψήφο. Το ύψος 
και οι προϋποθέσεις καταβολής της αξίας της ορίζονται 
από το καταστατικό. Η συνεταιρική μερίδα είναι αδιαίρε¬ 
τη και ίση για όλα τα μέλη. 

Το καταστατικό μπορεί να προβλέπει όρους και προϋ¬ 
ποθέσεις για την απόκτηση από κάθε μέλος πρόσθετων 
υποχρεωτικών μερίδων, ανάλογα με το ύψος των συναλ¬ 
λαγών του με το συνεταιρισμό. Στην έννοια της συναλ¬ 
λαγής περιλαμβάνεται το άθροισμα της αξίας των προϊό¬ 
ντων, των εψοδίων και των υπηρεσιών που παρέχονται 
στα μέλη από το συνεταιρισμό, καθώς και των προϊό¬ 
ντων που διαθέτουν σε αυτόν ή μέσω αυτού σε τρίτους. 
Στην περίπτωση αυτήν το καταστατικό ορίζει τις ψή¬ 
φους που αντιστοιχούν στις πρόσθετες μερίδες. Ο συνο¬ 
λικός αριθμός των ψήφων στις πρωτοβάθμιες συνεταιρι¬ 
στικές οργανώσεις δεν μπορεί, σε καμιά περίπτωση, να 
υπερβεί τις τρεις (3). 

2. Η αύξηση ή η μείωση της αξίας μερίδας γίνεται με 
απόφαση της γενικής συνέλευσης. 

3. Το καταστατικό μπορεί επίσης να προβλέπει τους 
όρους και τις προϋποθέσεις για την απόκτηση προαιρετι¬ 
κών μερίδων από τα μέλη, τους εργαζόμενους στο συνε¬ 
ταιρισμό και τρίτους. Στην περίπτωση αυτήν μπορεί να 
προβλέπει προνόμια υπέρ των προαιρετικών μερίδων. Οι 
προαιρετικές μερίδες δεν παρέχουν δικαίωμα ψήφου. 

4. Το καταστατικό μπορεί να ορίζει ότι οι υποχρεωτι¬ 
κές μερίδες είναι έντοκες. Ο χρόνος και ο τρόπος από¬ 
δοσης των τόκων ορίζεται στο καταστατικό, 

5. Εάν το καταστατικό δεν απαγορεύει τη μεταβίβαση 
της συνεταιρικής μερίδας, αυτή είναι δυνατή μόνο με 
απόφαση του διοικητικού συμβουλίου του συνεταιρι¬ 
σμού, σε πρόσωπο που έχει τις προϋποθέσεις του άρ¬ 
θρου 5 του νόμου αυτού. 

6. Σε περίπτωση θανάτου μέλους του συνεταιρισμού, ο 
κληρονόμος, ή όταν υπάρχουν περισσότεροι κληρονό¬ 
μοι, αυτός που υποδείχθηκε με έγγραφη συμφωνία τους, 
εφόσον έχει τις προϋποθέσεις του άρθρου 5 του νόμου 
αυτού, υπεισέρχεται σε όλα τα δικαιώματα και τις υπο¬ 
χρεώσεις του μέλους που πέθανε. Αν δεν υποδειχθεί, η 
ονομαστική αξία τής μερίδας, όπως τυχόν έχει προσαυ¬ 
ξηθεί ή μειωθεί ανάλογα, όταν υπάρχει ζημία, αποδίδε¬ 
ται στους κληρονόμους στο τέλος της χρήσης. 

Άρθρο 9 

Ευθύνη και υποχρεώσεις των μελών ττρος τρίτους 

1. Η ευθύνη των μελών του αγροτικού συνεταιρισμού 
για τις υποχρεώσεις του προς τρίτους είναι επικουρική 
και περιορίζεται μέχρι του ορίου που ορίζει το καταστα¬ 
τικό. Η έκταση της ευθύνης αυτής ορίζεται από το κατα¬ 
στατικό ως ίση με το ποσό της υποχρεωτιχής και των τυ¬ 
χόν πρόσθετων υποχρεωτικών μερίδων ή με ακέραιο 
πολλαπλάσιο του ποσού αυτού. 

2. Τα μέλη έχουν την ευθύνη της προηγούμενης παρα¬ 
γράφου και μετά την έξοδό τους από το συνεταιρισμό, 


για υποχρεώσεις που δημιουργήθηκαν όταν ήταν μέλη ή 
για προηγούμενες υποχρεώσεις, τις οποίες αποδέχθη¬ 
καν κατά την εγγραφή τους. 

3. Αξιώσεις τρίτων, από την ευθύνη των μ Γ ·> ών του συ¬ 
νεταιρισμού κατά πς παραγράφους 1 και 2. παραγράφο¬ 
νται μετά παρέλευση πενταετίας απο τη λήΓη του έτους 
μέοα στο οποίο γεννήθηκαν. 

4. Η ευθύνη των μελών παύει οπωσδήποτε μετά την 
πάροδο ενός έτους από το πέρας της ιττωχευσεως ή της 
εκκαθαρίσεως του συνεταιρισμού, εκτός αν μέσα στο 
έτος έχει ασκηθεί εναντίον τους αγωγή. 

5. Δεν απαγγέλλεται προσωπική κράτηση των μελών 
και των οργάνων του συνεταιρισμού, για υποχρεώσεις 
του συνεταιρισμού προς τρίτους και το Δημόσιο, καθώς 
και για υποχρεώσεις μεταξύ μελών και συνεταιοισυού. 

6. Οι δανειστές μέλους αγροτικού συνεταιρισμού δεν 
έχουν δικαίωμα επί της περιουσίας του συνεταιρισμού ή 
των πλεονασμάτων χρήσεων ή των συνεταιρικών μερί¬ 
δων, υποχρεωτικών ή προαιρετικών, για οφειλές του μέ¬ 
λους προς αυτούς. 

7. Δεν υπόκεινται σε κατάσχεση ή στη λήψη ασφαλι¬ 
στικού μέτρου, για οφειλές των μελών προς τρίτους: 

α) Το αντάλλαγμα για τη χρήση των περιουσιακών 
στοιχείων, που έχουν παραχωρηθεί στο συνεταιρισμό. 

β) Τα προϊόντα της παραγωγής των μελών, που παρα¬ 
δόθηκαν στο συνεταιρισμό για πώληση ή διάθεση στην 
αγορά, αυτούσια ή μετά από μεταποίηση ή επεξεργασία. 

γ) Το τίμημα των προϊόντων της περίπτωσης β . 

8. Δεν επιτρέπεται η κατάσχεση στα χέρια του συνε¬ 
ταιρισμού, ως τρίτου, χρημάτων τα οποία έχουν ληφθεί 
από πιστωτικά ιδρύματα ως δάνειο για λογαριασμό μέ¬ 
λους, καθώς και παροχές σε είδος του αγροτικού συνε¬ 
ταιρισμού προς τα μέλη του. 

ΚΕΦΑΛΑΙΟ Ε' 

ΔΙΟΙΚΗΣΗ ΤΩΝ ΑΓΡΟΤΙΚΩΝ ΣΥΝΕΤΑΙΡΙΣΤΙΚΩΝ 
ΟΡΓΑΝΩΣΕΩΝ 

Άρθρο 10 

Γενική Συνέλευση - Αρμοδιότητες - Σύγκληση 

1. Η γενική συνέλευση αποτελεί το ανώτατο όργανο 
του συνεταιρισμού. Στη γενική συνέλευση μετέχουν όλα 
τα μέλη που έχουν εκπληρώσει όλες τις ληξιπρόθεσμε; 
οικονομικές τους υποχρεώσεις προς το συνεταιρισμό. 

Στη γενική συνέλευση κάθε μέλος έχει μία (1) ψήφο. 

Το καταστατικό μπορεί να ορίζει ότι ο συνεταίρος δια¬ 
θέτει περισσότερες της μίας (1) ψήφους και μέχρι τρεις 
(3), σύμφωνα με την παράγραφο 1 του άρθρου 8 του νό¬ 
μου αυτού. 

Η γενική συνέλευση αποφασίζει για κάθε θέμα για το 
οποίο δεν προβλέπεται άλλο αρμόδιο όργανο. 

2. Στην αποκλειστική αρμοδιότητα της γενικής συνέ¬ 
λευσης ανήκουν: 

α) Η τροποποίηση του καταστατικού. 

β) Η συγχώνευση, η μετατροπή, η παράταση της διάρ¬ 
κειας και η διάλυση του συνεταιρισμού. 

γ) Η εκλογή και η ανάκληση των μελών του διοικητι¬ 
κού συμβουλίου. 

δ) Η έγκριση του ισολογισμού και του λογαριασμού 
«Αποτελέσματα Χρήσης» και ο καθορισμός του τρόπου 
διάθεσης των πλεονασμάτων της χρήσης. 

ε) Η επιβάρυνση των μελών από τυχόν ζημίες. 

στ) Η μεταβολή του ύψους της συνεταιρικής μερίδας. 

ζ) Η επιβολή εισφοράς στα μέλη. 

η) Η έγκριση του προγράμματος επιχειρηματικής δρά¬ 
σης και ανάπτυξης του συνεταιρισμού και ο αντίστοιχος 
προϋπολογισμός. 

θ) Η έγκριση του ετήσιου προϋπολογισμού εσόδων και 
εξόδων. 

ι) Η απαλλαγή οπό κάθε ευθύνη των μελών του διοικη¬ 
τικού συμβουλίου. 

ια) Η ψήφιση του Εσωτερικού Κανονισμού Λειτουργίας 
και του Κανονισμού Υπηρεσιακής Καταστάσεως Προσω¬ 
πικού. 

ιβ) Η απόφαση για την αγορά και πώληση ακινήτων. 

ιγ) Η απόφαση για τη συγκρότηση και λειτουργία από 
τα μέλη του συνεταιρισμού Κλαδικών Οργανώσεων Πα¬ 
ραγωγής Αγροτικού Συνεταιρισμού (Κ.Ο.Π.Α.Σ.), που 
αντιστοιχούν στους κλάδους παραγωγής και στα βασικά 
προϊόντα ή δραστηριότητες του συνεταιρισμού. 

ιδ) Ο ορισμός των ελεγκτών του άρθρου 17 για την 
επόμενη οικονομική χρήση και ο καθορισμός της αμοιβής 
τους. 

ιε) Κάθε άλλο θέμα, που προβλέπεται στο καταστατι¬ 
κό. 

3. Η γενική συνέλευση μπορεί, με απόφασή της, να 
μεταβιβάζει στο διοικητικό συμβούλιο την αρμοδιότητα 
για την άσκηση των, με στοιχεία ια’ και ιβ' της προηγού¬ 
μενης παραγράφου, αρμοδιοτήτων της. 

4. Η γενική συνέλευση συγκαλείται από το διοικητικό 
συμβούλιο σε τακτική σύνοδο μία φορά το χρόνο και συ¬ 
νεδριάζει στην έδρα του συνεταιρισμού μέσα αε έξι (6) 
το πολύ μήνες από τη λήξη της χρήσεως, 

Η διαδικασία σύγκλησης της γενικής συνέλευσης και 
διεύθυνσης των εργασιών της, ορίζεται από το καταστα¬ 
τικό. 

5. Το διοικητικό συμβούλιο μπορεί να συγκαλεί έκτα¬ 
κτη γενική συνέλευση για λόγους, που προβλέπονται 
από το νόμο ή το καταστατικό ή όταν αυτό επιβάλλεται 
από το συμφέρον του συνεταιρισμού. 

6. Το ένα πέμπτο (1/5) των μελών του συνεταιρισμού 
μπορεί να ζητήσει από το διοικητικό συμβούλιο τη σύγ¬ 
κληση έκτακτης γενικής συνέλευσης, αναφέροντας υπο¬ 
χρεωτικά στην αίτησή του τα προς συζήτηση θέματα. 

Αν το διοικητικό συμβούλιο δεν συγκαλέσει τη γενική 
συνέλευση μέσα σε είκοσι {20) ημέρες από την υποβολή 
της αίτησης, τα παραπάνω μέλη έχουν το δικαίωμα σύγ¬ 
κλησής της. 

Άρθρο 11 
Απαρτία 

1. Η γενική συνέλευση συνεδριάζει εγκύρως, εφόσον 
κατά την έναρξη της συνεδρίασης είναι παρόντα ή αντι¬ 
προσωπεύονται μέλη του συνεταιρισμού με δικαίωμα 
ψήφου τα οποία εκπροσωπούν πλέον του μισού (1/2) 
του όλου αριθμού των ψήφων. 

2. Αν διαπιστωθεί έλλειψη απαρτίας κατά την έναρξη 
της συνεδρίασης, η γενική συνέλευση συνέρχεται, χω¬ 
ρίς νέα πρόσκληση, στον ίδιο τόπο, την ίδια ημέρα και 
ώρα της επόμενης εβδομάδας και με τα (δια θέματα της 
αρχικής ημερήσιας διάταξης. Στην επαναληπτική αυτή 
συνεδρίαση, απαρτία υπάρχει, οποιοσδήποτε και αν είναι 
ο αριθμός των εκπροσωπούμενων σε αυτήν ψήφων. 

3. Κατ' εξαίρεση, αν πρόκειται για αποφάσεις που 
αφορούν στην: α) μεταβολή του σκοπού του συνεταιρι¬ 
σμού, β) συγχώνευση με άλλο συνεταιρισμό, γ) μετατρο¬ 


πή του συνεταιρισμού, δ) διάλυση του συνεταιρισμού και 
ε)τροποποίηση του καταστατικού, η γενική συνέλευση 
βρίσκεται σε απαρτία και συνεδριάζει εγκύρως, εφόσον, 
στην έναρξη της συνεδρίασης, είναι παρόντα ή αντιπρο¬ 
σωπεύονται μέλη του συνεταιρισμού, που έχουν δικαίω¬ 
μα ψήφου και εκπροσωπούν τουλάχιστον τα δύο τρίτα 
(2/3) του όλου αριθμού των ψήφων. Εάν δεν συντελε- 
στεί η απαρτία αυτή, η γενική συνέλευση συνέρχεται σε 
επαναληπτική συνέλευση, σύμφωνα με τη διαδιακασία 
που ορίζεται στην προηγούμενη παράγραφο, οπότε βρί¬ 
σκεται σε απαρτία, εφόσον στην έναρξη της συνεδρία¬ 
σης είναι παρόντα ή αντιπροσωπεύονται μέλη, που 
έχουν δικαίωμα ψήφου και εκπροσωπούν τουλάχιστον 
το μισό {1/2) του όλου αριθμού των ψήφων. 

4. Το καταστατικό μπορεί να ορίζει και άλλα συγκεκρι¬ 
μένα θέματα, στα οποία, για τη λήψη αποφάσεων, απαι¬ 
τείται η απαρτία που προβλέπεται στην παράγραφο 3. 

Άρθρο 12 
Απόφαση 

1. Η γενική συνέλευση αποφασίζει για τα θέματα της 
ημερήσιας διάταξης με απόλυτη πλειοψηφώ των σε αυ¬ 
τήν εκπροσωπούμενων ψήφων, εκτός αν ορίζεται διαφο¬ 
ρετικά από το νόμο αυτόν ή το καταστατικό. Οι αποφά¬ 
σεις τής γενικής συνέλευσης είναι υποχρεωτικές για 
όλα τα μέλη του συνεταιρισμού, έστω και αν διαφωνούν 
ή είναι απάντα. 

2. Κατ' εξαίρεση η γενική συνέλευση αποφασίζει με 
αυξημένη πλειοψηφία των δύο τρίτων (2/3) των ψήφων, 
που εκπροσωπούνται σε αυτήν: 

α) για τη μεταβολή του σκοπού του συνεταιρισμού, 
β) για τη συγχώνευση με άλλο συνεταιρισμό, 
γ) για τη μετατροπή του συνεταιρισμού, 
δ) για τη διάλυση του συνεταιρισμού και 
ε) για την τροποποίηση του καταστατικού. 

Το καταστατικό μπορεί να ορίζει και άλλα θέματα στα 
οποία, για τη λήψη αποφάσεων, απαιτείται η αυξημένη 
απαρτία της παραγράφου 3 του άρθρου 11 και η πλειο¬ 
ψηφία που προβλέπεται στην παρούσα παράγραφο. 

3. Η γενική συνέλευση αποφασίζει με μυστική ψηφο¬ 
φορία για τα θέματα που αφορούν: 

α) Αρχαιρεσίες. 

β) Απαλλαγή από την ευθύνη των μελών του διοικητι¬ 
κού συμβουλίου. 

γ) Εγκριση του ισολογισμού, του απολογισμού και του 
πίνακα αποτελεσμάτων χρήσης, 
δ) Προσωπικά θέματα. 

Αν τα μέλη του διοικητικού συμβουλίου δεν απαλλα¬ 
γούν από την ευθύνη ή δεν εγκριθεί ο ισολογισμός, ο 
απολογισμός και ο πίνακας αποτελεσμάτων χρήσης, η 
γενική συνέλευση, στην ίδια συνεδρίαση, μετά την ανά¬ 
γνωση της έκθεσης των ελεγκτών, αποφασίζει για την 
ανάκληση ή μη των μελών του διοικητικού συμβουλίου 
και την εκλογή νέου διοικητικού συμβουλίου. 

Αν τα μέλη του διοικητικού συμβουλίου ανακληθούν, η 
γενική συνέλευση, στην ίδια συνεδρίαση, εκλέγει προ¬ 
σωρινό διοικητικό συμβούλιο, το οποίο υποχρεούται μέ¬ 
σα σε προθεσμία είκοσι (20) ημερών να συγκαλέσει γε¬ 
νική συνέλευση των μελών του συνεταιρισμού, με θέμα 
την εκλογή νέου διοικητικού συμβουλίου. 

4. Τα μέλη του διοικητικού συμβουλίου δικαιούνται να 
μετάσχουν στην ψηφοφορία για τα θέματα της απαλλα¬ 
γής από την ευθύνη τους, μόνο με τις ψήφους που δια¬ 
θέτουν τα ίδια. 

Άρθρο 13 

Προσβολή αποφάσεων γενικών συνελεύσεων 

1. Απόφαση της γενικής συνέλευσης, η οποία αντιβαί¬ 
νει στο νόμο ή στο καταστατικό, είναι άκυρη. 

2. Η ακυρότητα αποφάσεων κηρύσσεται από το Μονο¬ 
μελές Πρωτοδικείο της έδρας του συνεταιρισμού, μετά 
από αίτηση κάθε μέλους ή τρίτου που έχει έννομο συμ¬ 
φέρον, η οποία εκδικάζεται κατα τη διαδικασία της εκού¬ 
σιας δικαιοδοσίας. Η αίτηση ασκείται μέσα σε προθεσμία 
είκοσι (20) ημερών από τη λήψη της απόφασης από τη 
γενική συνέλευση και κοινοποιείται στο συνεταιρισμό. 

3. Η απόφαση του Μονομελούς Πρωτοδικείου υπόκει- 
ται σε έφεση. Δικαίωμα άσκησης έφεσης έχει και η επο- 
πτεύουσα αρχή. 

Η έφεση ασκείται εντός προθεσμίας δεκαπέντε (15) 
ημερών από την κοινοποίηση της απόφασής του. 

Άρθρο 14 

Διοικητικό Συμβούλιο 

1. Το διοικητικό συμβούλιο εκλέγεται από τη γενική 
συνέλευση. 

Ο αριθμός των μελών του ορίζεται από το καταστατικό 
και είναι πάντοτε περιττός. Τα μέλη δεν μπορεί να είναι 
λιγότερα από τρία (3). 

Η διάρκεια της θητείας των μελών του διοικητικού 
συμβουλίου ορίζεται από το καταστατικό και δεν μπορεί 
να είναι μεγαλύτερη των τεσσάρων (4) ούτε μικρότερη 
των δύο (2) ετών. Οι σύμβουλοι είναι επανεκλέξιμοι και 
ανακαλούνται ελευθέρως από τη γενική συνέλευση. 

Αν τρεις (3) μήνες πριν από την εκλογή των μελών του 
διοικητικού συμβουλίου ο αριθμός του τακτικού προσω¬ 
πικού του συνεταιρισμού είναι μεγαλύτερος από είκοσι 
(20), στο διοικητικό συμβούλιο μετέχει, ως επιπλέον μέ¬ 
λος του, εκπρόσωπος του παραπάνω προσωπικού. Ο εκ¬ 
πρόσωπος αυτός συμμετέχει με δικαίωμα ψήφου μόνο 
σε θέματα προσωπικού. 

2. Το διοικητικό συμβούλιο εκπροσωπεί το συνεταιρι¬ 
σμό δικαστικώς και εξωδίκως. Την εκπροσώπησή του αυ¬ 
τή μπορεί να την αναθέτει στον Πρόεδρο ή σε άλλο μέ¬ 
λος του ή στον κατά την παράγραφο 9 του άρθρου αυτού 
Γενικό Διευθυντή (Μάνατζερ). Το διοικητικό συμβούλιο 
μπορεί επίσης να αναθέτει την άσκηση αρμοδιοτήτων 
του σε μέλος αυτού ή σε στέλεχος ή υπάλληλο του συ¬ 
νεταιρισμού. 

3. Το διοικητικό συμβούλιο βρίσκεται σε απαρτία, όταν 
τα παρόντα ή αντιπροσωπευόμενα μέλη του είναι περισ¬ 
σότερα από τα απάντα, σε καμία όμως περίπτωση δεν 
μπορεί οι παρόντες σύμβουλοι να είναι λιγότεροι από 
τρεις (3). Το διοικητικό συμβούλιο αποφασίζει με την 
απόλυτη πλειοψηφία των παρόντων και αντιπροσωπευό¬ 
μενων μελών. 

4. Το διοικητικό συμβούλιο είναι αρμόδιο να αποφασί¬ 
ζει για κάθε θέμα που αφορά τη διοίκηση του συνεταιρι¬ 
σμού, τη διαχείριση της περιουσίας και των υποθέσεών 
του και την επιδίωξη του σκοπού του. Οι αρμοδιότητες 
του διοικητικού συμβουλίου καθορίζονται στο καταστατι¬ 
κό. 

5. Τα μέλη του διοικητικού συμβουλίου ευθύνονται 
συμμέτρως για κάθε ζημία που προκάλεσαν, με υπαιτιό¬ 
τητα τους, στο συνεταιρισμό κατά την άσκηση των καθη¬ 
κόντων τους. Οι αξιώσεις του συνεταιρισμού παραγρά¬ 
φονται μετά από τρία (3) έτη από την τέλεση της πράξης, 


εκτός αν πρόκειται για ζημία από δόλο, οπότε παραγρά¬ 
φονται μετά από δέκα (10) έτη. 

6. Μέλος του διοικητικού συμβουλίου δεν μπορεί να 
ψηφίζει στις συνεδριάσεις του για θέματα που αφορούν 
στον ίδιο, στη σύζυγο ή σε συγγενείς του εξ αίματος ή 
εξ αγχιστείας μέχρι και του δευτέρου βαθμού. 

7. Το καταστατικό του συνεταιρισμού μπορεί να προ¬ 
βλέπει την παροχή στα μέλη του διοικητικού συμβουλί¬ 
ου: 

α) Αποζημιώσεως. για την απασχόλησή τους με υπο¬ 
θέσεις του συνεταιρισμού, οι οποίες τους ανατίθενται με 
ειδική απόφαση του διοικητικού συμβουλίου. 

β) Εξόδων κίνησης και παράστασης για τη συμμετοχή 
τους στις συνεδριάσεις του. 

Το ύψος της αποζημιώσεως και των εξόδων κίνησης 
και παράστασης καθορίζεται με απόφαση της γενικής 
συνέλευσης, ύστερα από εισήγηση του διοικητικού συμ¬ 
βουλίου. 

8. Αν ο πρόεδρος ή μέλος του διοικητικού συμβουλίου 
είναι αντίδικοι του συνεταιρισμού, το συνεταιρισμό εκ¬ 
προσωπεί το, ειδικώς από αυτό, εξουσιοδοτημένο μέλος 
του, εκτός αν η γενική συνέλευσή διορίσει ειδικούς εκ¬ 
προσώπους. 

9. Το καταστατικό μπορεί να προβλέπει τη δυνατότητα 
ορισμού από το διοικητικό συμβούλιο Γενικού Διευθυντή 
(Μάνατζερ), στον οποίο να αναθέτει με σύμβαση τη μερι¬ 
κή ή ολική άσκηση των εξουσιών και αρμοδιοτήτων του 
διοικητικού συμβουλίου, πλην εκείνων που, κατά το νόμο 
ή το καταστατικό, απαιτούν συλλογική ενέργεια, καθώς 
και τη γενική διεύθυνση και διαχείριση των υποθέσεων 
του συνεταιρισμού. Με απόφαση του διοικητικού συμ¬ 
βουλίου καθορίζονται τα δικαιώματα, οι υποχρεώσεις και 
οι αρμοδιότητες του Γενικού Διευθυντή. 

Ο Γενικός Διευθυντής επιλέγεται μετά από προκήρυξη 
που δημοσιεύεται στον ημερήσιο τύπο. 

Άρθρο 15 
Αρχαιρεσίες 

1. Οι εκλογές για την ανάδειξη των μελών του διοικη¬ 
τικού συμβουλίου διενεργούνται από εφορευτική επιτρο¬ 
πή. Η διαδικασία εκλογής των αντιπροσώπων και των 
αναπληρωτών τους σε ανώτερης βαθμίδας συνεταιριστι¬ 
κές οργανώσεις, συνεταιριστικές εταιρίες ή σε νομικά 
πρόσωπα, στα οποία συμμετέχει ο συνεταιρισμός, καθο¬ 
ρίζεται από το καταστατικό. Στις εκλογές των δευτερο¬ 
βάθμιων, των τριτοβάθμιων συνεταιριστικών οργανώσε¬ 
ων και της ΠΑ.Σ.Ε.ΓΕ.Σ. προεδρεύει της εφορευτικής 
επιτροπής δικαστικός λειτουργός διοριζόμενος από το 
Μονομελές Πρωτοδικείο της έδρας τους. 

2. Η εκλογή διενεργείται με μυστική ψηφοφορία και με 
ενιαίο ψηφοδέλτιο. Στο ψηφοδέλτιο αναγράφονται με 
αλφαβητική σειρά τα ονοματεπώνυμα των υποψηφίων. 

3. 0 αριθμός των σταυρών προτίμησης δεν μπορεί να 
ορίζεται από το καταστατικό μεγαλύτερος του μισού 
(1/2) του όλου αριθμού των μελών του διοικητικού συμ¬ 
βουλίου. Στην περίπτωση που προκύπτει κλάσμα ισχύει ο 
αμέσως επόμενος ακέραιος αριθμός. Ψηφοδέλτια που 
περιέχουν αριθμό σταυρών μεγαλύτερο από τον οριζό¬ 
μενο από το καταστατικό ή χωρίς σταυρό είναι άκυρα. 

4. Εκλεγέντες θεωρούνται αυτοί που συγκέντρωσαν 
τις περισσότερες ψήφους. Αν υπάρχει ισοψηφία γίνεται 
κλήρωση. Οσοι δεν εκλεγούν θεωρούνται επλαχόντες 
κατά τη σειρά του αριθμού των ψήφων που έλαβαν. 

5. Ο* επιλαχόντες καταλαμβάνουν κενούμενες θέσεις 
τακτικών μελών μέχρι τη λήξη της θητείας τους. 

6. Οι διαδικασίες διεξαγωγής των αρχαιρεσιών, της 
εκλογής της εφορευτικής επιτροπής και κάθε άλλο συ¬ 
ναφές θέμα ορίζονται από το καταστατικό. 

7. Το διοικητικό συμβούλιο στην πρώτη, μετά την 
εκλογή του, συνεδρίαση συγκροτείται σε σώμα, σύμφω¬ 
να με το καταστατικό. 

Το καταστατικό μπορεί να προβλέπει τη δυνατότητα 
και τις προϋποθέσεις ανακατανομής των αξιωμάτων στο 
διοικητικό συμβούλιο. Αν στο καταστατικό δεν υπάρχει 
σχετική πρόβλεψη, η ανακατανομή των αξιωμάτων μπο¬ 
ρεί να γίνει εφόσον αποφασισθεί από τα δύο τρίτα (2/3) 
του συνόλου των μελών του. Οταν προκύπτει κλάσμα 
ισχύει ο αμέσως επόμενος ακέραιος αριθμός. 

θ. Αν κενωθεί η θέση μέλους του διοικητικού συμβου¬ 
λίου, και δεν υπάρχουν επιλαχόντα μέλη, το διοικητικό 
συμβούλιο, με απόφαση των λοιπών μελών του, συμπλη¬ 
ρώνει την κενή θέση εκλέγοντας σε αυτήν μέλος του συ¬ 
νεταιρισμού. 

Τα ως άνω οριζόμενα μέλη διατηρούν την ιδιότητά 
τους αυτή μέχρι τη σύγκληση της πρώτης τακτικής ή 
εκτατής γενικής συνέλευσης, η οποία επικυρώνει την 
εκλογή τους ή, σε αντίθετη περίπτωση, εκλέγει νέα μέ¬ 
λη. 

Ιε περίπτωση παραίτησης της πλειοψηφιας ή του συ¬ 
νόλου των μελών του Δ.Σ. διενεργούνται αρχαιρεσίες. 

9. Δεν μπορεί να εκλεγεί μέλος στα όργανα διοίκησης 
της συνεταιριστικής οργάνωσης όποιος καταδικάσθηκε 
με τελεσίδικη απόφαση σε οποιαδήποτε ποινή για: κλο¬ 
πή, απάτη, υπεξαίρεση (κοινή ή στην υπηρεσία), εκβίαση, 
πλαστογραφία, ψευδορκία, απιστία, δωροδοκία, παράβα¬ 
ση καθήκοντος, υφαρπαγή ψευδούς βεβαίωσης, υπεξα- 
γωγή εγγράφου, λαθρεμπορία και εμπορία ναρκωτικών. 

Εάν κατά τη διάρκεια της θητείας του οργάνου διαπι¬ 
στωθεί για μέλος του η ύπαρξη οποιουδήποτε από τα 
κωλύματα που προαναφέρθηκαν, το μέλος αυτό εκπίπτει 
αυτοδικαίως από μέλος του οργάνου, οπότε εφαρμόζο¬ 
νται οι διατάξεις των παραγράφων 5 και 8. 

ΚΕΦΑΛΑΙΟ ΓΓ 
ΕΠΟΠΤΕΙΑ - ΕΛΕΓΧΟΣ 

Άρθρο 16 
Κρατική εποπτεία 

1. Η εποπτεία επί των Α.Σ.Ο. κάθε βαθμίδας και των 
συνεταιριστικών εταιριών (Σ.Ε.) του άρθρου 32 ασκείται 
από τον Υπουργό Γεωργίας. Με απόφαση του Υπουργού 
Γεωργίας, που δημοσιεύεται στην Εφημερίδα της Κυβερ- 
νήσεως, συγκεκριμένα έργα εποπτείας μπορεί να ανατί¬ 
θενται σε υπαλλήλους του Υπουργείου Γεωργίας. Συγκε¬ 
κριμένα έργα ελέγχου μπορεί επίσης να αναθέτει ο 
Υπουργός Γεωργίας σε ορκωτούς ελεγκτές ή σε ελε¬ 
γκτές πτυχιούχους ανωτότων σχολών που έχουν άδεια 
άσκησης οικονομολογικού επαγγέλματος από το Οικο¬ 
νομικό Επιμελητήριο Ελλάδος, σύμφωνα με το π.δ. 
475/1991 (ΦΕΚ 176 Α'), καθώς και σε άλλους ειδικούς 
επιστήμονες ή εμπειρογνώμονες. 

2. Η εποπτεία αφορά στη σύννομη λειτουργία και στην 
υποβοήθηση του έργου τους και περιλαμβάνει ιδίως την 
εξακρίβωση της καταβολής της αξίας των συνεταιρικών 
μερίδων ή των άλλων ληξιπρόθεσμων οικονομικών υπο¬ 
χρεώσεων των μελών τους, την τήρηση των διατάξεων 


των νόμων, του καταστατικού και των αποφάσεων των 
γενικών συνελεύσεων, καθώς και την εξακρίβωση της 
αλήθειας του ισολογισμού, των λοιπών ετήσιων οικονο¬ 
μικών καταστάσεων και γενικά των τηρούμενων από τις 
συνεταιριστικές οργανώσεις βιβλίων και στοιχείων. 

3. Με προεδρικό διάταγμα, που εκδίδεται με πρόταση 
του Υπουργού Γεωργίας εντός ενός (1) έτους από τη δη¬ 
μοσίευση του νόμου αυτού, καθορίζονται το περιεχόμε¬ 
νο και ο τρόπος άσκησης της εποπτείας, τα καθήκοντα 
των οργάνων άσκησης αυτής, οι υποχρεώσεις των επο- 
πτευομένων προς την εποπτεύουσα αρχή, ιδίως για την 
παροχή εγγράφων ή άλλων αναγκαίων για την άσκηση 
της εποπτείας στοιχείων και πληροφοριών, καθώς και οι 
επιβαλλόμενες διοικητικές κυρώσεις από την εποπτεύ¬ 
ουσα αρχή, στην περίπτωση μη σύννομης λειτουργίας 
των συνεταιριστικών οργανώσεων της παραγράφου 1 
του άρθρου αυτού. 

4. Με αποφάσεις του Υπουργού Γεώργιος, που δημο¬ 
σιεύονται στην Εφημερίδα της Κυβερνήσεως, ρυθμίζεται 
κάθε αναγκαία λεπτομέρεια για την άσκηση της κρατικής 
εποπτείας. 

Αρθρο 17 
Έλεγχος 

1. 0 διαχειριστικός, λογιστικός και οικονομικός έλεγ¬ 
χος των Α.Σ.Ο. κάθε βαθμίδας ασκείται ως ακολούθως: 

α) Στις Α.Σ.Ο. για τις οποίες σύντρέχουν οι προϋποθέ¬ 
σεις ελέγχου των ανωνύμων εταιριών, με βάση τα προς 
εκτέλεση του κ.ν. 2190/1920 εκδοθέντα ή εκδοθησόμενα 
προεδρικά διατάγματα ή υπουργικές αποφάσεις, από μέ¬ 
λη των ορκωτών ελεγκτών, σύμφωνα με τις διατάξεις 
του ίδιου νόμου, όπως κάθε φορά ισχύει. 

β) Στις λοιπές Α.Σ.Ο., από ορκωτούς ελεγκτές ή από 
ελεγκτές πτυχιούχους ανωτότων σχολών, που έχουν 
άδεια άσκησης οικονομολογικού επαγγέλματος από το 
Οικονομικά Επιμελητήριο Ελλάδος, σύμφωνα με τις δια¬ 
τάξεις του άρθρου 2 του π.δ. 475/1991. 

2. Δεν μπορούν να ορισθοϋν ελεγκτές μέλη και υπάλ¬ 
ληλοι της ελεγχόμενης ή υπερκείμενης αυτής οργάνω¬ 
σης. 

3. Οι ελεγκτές και ισάριθμοι αναπληρωτές τους ορίζο¬ 
νται από την προηγούμενη τακτική γενική συνέλευση 
των Α.Σ.Ο., πλην των ελεγκτών της πρώτης εταιρικής 
χρήσεως, οι οποίοι ορίζονται από το καταστατικά. Η 
αμοιβή των ελεγκτών ορίζεται με την απόφαση ορισμού 
τους ή από το καταστατικό. Οι ελεγκτές μπορούν να 
επαναδιορίζονται, όχι όμως για περισσότερες από πέντε 
(5) συνεχείς χρήσεις και υποχρεούνται να υποβάλλουν 
το πόρισμα του ελέγχου στο διοικητικό συμβούλιο της 
ελεγχόμενης οργάνωσης και στην εποπτεύουσα αρχή, 
το αργότερο είκοσι (20) ημέρες πριν από τη γενική συνέ¬ 
λευση. 

4. Οι ελεγκτές υποβάλλουν το πόρισμα του ελέγχου 
στο διοικητικό συμβούλιο της Α.Σ.Ο., το οποίο υποχρε- 
ούται να το ανακοινώσει στη πρώτη μετά τον έλεγχο γε¬ 
νική συνέλευση των μελών της. Αντίγραφο του πορίσμα¬ 
τος υποβάλλουν οι ελεγκτές στην εποπτεύουσα αρχή. 
Το διοικητικό συμβούλιο υποχρεούται να καλεί εγγρά- 
φως τον ελεγκτή πέντε (5) τουλάχιστον ημέρες πριν από 
τη συνεδρίαση της γενικής συνέλευσης, για να παρίστα- 
ται σε αυτήν. 

0 ελεγκτής υποχρεούται να παρίσταται στη γενική συ- 

νέλευση και να παρέχει οποιαδήποτε πληροφορία ή διευ¬ 
κρίνιση του ζητηθεί. 

Αν από το πόρισμα του ελέγχου υπάρχουν ενδείξεις 
ότι έχουν τελεστεϊ πράξεις, που τιμωρούνται από τις δια¬ 
τάξεις του Ποινικού Κώδικα ή των άλλων ειδικών ποινι¬ 
κών νόμων, οι ελεγκτές υποχρεούνιαι εντός δέκα (10) 
ημερών να υποβάλλουν το πόρισμά τους ή τη σχετική 
έκθεσή τους στην αρμόδια Εισαγγελικη Αρχή και να 
αναφέρουν στον Υπουργό Γεωργίας τις παραβάσεις του 
νομού ή του καταστατικού. 

Οι ελεγχόμενοι έχουν υποχρέωση να θέτουν στη διά¬ 
θεση των ελεγκτών κατάλληλο χώρο, όλα τα βιβλία και 
τα στοιχεία και να παρέχουν κάθε πληροφορία που 
χρειάζεται ο ελεγκτής για την εκτέλεση του έργου του. 

Οι ελεγκτές δικαιούνται κατά την άσκηση των καθηκό¬ 
ντων τους να ελέγχουν τα βιβλία, τους λογαριασμούς 
και κάθε άλλο στοιχείο της συνεταιριστικής οργάνωσης, 
που κρίνεται χρήσιμο για την πλήρη και επιτυχή εκτέλε¬ 
ση του έργου τους. 

Οι ελεγκτές ελέγχουν ιδίως: 
α) Τη νομιμότητα των αποφάσεων και των πράξεων 
των θεσμικών οργάνων των Α.Σ.Ο.. 

β) Τη λογιστική τάξη και ιδίως αν τηρήθηκαν οι αρχές 
και κανόνες της λογιστικής επιστήμης. 

γ) Την οικονομική κατάσταση των Α.Σ.Ο., που προκύ¬ 
πτει από τον έλεγχο των ετήσιων οικονομικών καταστά¬ 
σεων, τα στοιχεία του ισολογισμού, του λογαριασμού 
«Αποτελέσματα Χρήσης» και των προσαρτημάτων. Στο 
πάρισμα πρέπει να προσδιορίζεται η πορεία της οικονο¬ 
μικής κατάστασης των Α.Σ.Ο. στο πλαίσιο των καταστα¬ 
τικών τους σκοπών και των ετήσιων προγραμμάτων δρά¬ 
σης τους. 

δ) Τη διαχειριστική τάξη, όσον αφορά τη νομιμότητα 
μόνο της πραγματοποίησης των δαπανών και αποσκοπεί 
κυρίως στη διαπίστωση τυχόν διαπραχθεισών ατασθα¬ 
λιών, καταχρήσεων ή άλλων παραβάσεων και τον εντο¬ 
πισμό των υπευθύνων. 

5. α) Ο Υπουργός Γεωργίας μπορεί να ζητήσει από 
τους ελεγκτές έκτακτο έλεγχο των Α.Σ.Ο. κάθε βαθμί¬ 
δας. 

β) Οι ελεγκτές, με αίτησή τους προς το διοικητικό συμ¬ 
βούλιο, μπορεί να ζητήσουν τη σύγκληση έκτακτης γενι¬ 
κής συνέλευσης, αναφέροντας σε αυτήν τα προς συζή¬ 
τηση θέματα. Το διοικητικά συμβούλιο συγκαλεί υποχρε¬ 
ωτικά τη γενική συνέλευση μέσα σε ένα (1) μήνα, από 
την υποβολή της αίτησης, με θέματα τα αναφερόμενα 
στην αίτηση. 

6. Με αποφάσεις του Υπουργού Γεωργίας, που δημο¬ 
σιεύονται στην Εφημερίδα της Κυβερνήσεως, ρυθμίζεται 
κάθε αναγκαία λεπτομέρεια για την άσκηση του ελέγ¬ 
χου, 

ΚΕΦΑΛΑΙΟ Ζ 

ΟΙΚΟΝΟΜΙΚΗ ΔΙΑΧΕΙΡΙΣΗ 
Άρθρο 18 

Διαχειριστική χρήση 

1. Η διαχειριστική χρήση δεν μπορεί να περιλαμβάνει 
περισσότερους από δώδεκα (12) μήνες. Εξαιρετικώς η 
πρώτη διαχειριστική χρήση μπορεί να ορίζεται για χρονι¬ 
κό διάστημα μέχρι είκοσι τέσσερις (24) μήνες. 

2. Κατά τη λήξη της χρήσης κλείνονται τα βιβλία της 
συνεταιριστικής οργάνωσης, ενεργείται η απογραφή της 


περιουσίας της και καταρτίζονται ο ισολογισμός και ο 
λογαριασμός «Αποτελέσματα Χρήσης», που υποβάλλο¬ 
νται από το διοικητικό συμβούλιο στην τακτική γενική 
συνέλευση μαζί με τις αναγκαίες επεξηγηματικές εκθέ¬ 
σεις και τις εκθέσεις λογοδοσίας για τα πεπραγμένα του 
έτους που εληξε. 

3. Το διοικητικό συμβούλιο συντάσσει πρόγραμμα δρά¬ 
σης και ανάπτυξης της Α.Σ.Ο. για την επόμενη χρήση, το 
οποίο συνοδεύεται από προϋπολογισμό δαπανών και το 
υποβάλλει για έγκριση στη γενική συνέλευση. 

Άρθρο 19 

Διαχειριστικό υπόλοιπο - Πλεονάσματα - Κέρδη 

1. Αν από τα ακαθάριστα έσοδα της Α.Σ.Ο. αφαιρεθούν 
οι κάθε είδους δαπάνες, οι ζημίες, οι αποσβέσεις και οι 
τόκοι των υποχρεωτικών και των προαιρετικών μερίδων, 
το υπόλοιπο που απομένει αποτελεί το διαχειριστικό 
υπόλοιπο της χρήσης. Το διαχειριστικό υπόλοιπο περι¬ 
λαμβάνει πλεονάσματα και κέρδη. Τα πλεονάσματα 
προέρχονται από τις κατά το άρθρο 8 συναλλαγές της 
συνεταιριστικής οργάνωσης με τα μέλη της. Το πέραν 
του πλεονάσματος υπόλοιπο λογίζεται ότι προέρχεται 
από τις συναλλαγές με τρίτους και συνιστά κέρδη, 

2. Εάν το καταστατικό προβλέπει συμμετοχή των προ¬ 
αιρετικών μερίδων στα πλεονάσματα ή στα κέρδη ή και 
στα δύο, τα ποσά που αναλογούν αφαιρούνται πριν από 
οποιαδήποτε άλλη χρησιμοποίηση των πλεονασμάτων 
και των κερδών. 

3. Από τα πλεονάσματα, πριν από την αφαίρεση για τις 
προαιρετικές μερίδες, κρατείται ποσοστό δέκα τοις εκα¬ 
τό (10%) για το σχηματισμό τακτικού αποθεματικού. Η 
κράτηση αυτή παύει να είναι υποχρεωτική όταν το τακτι¬ 
κό αποθεματικό φθάσει στο ύψος του συνολικού ποσού 
των υποχρεωτικών μερίδων των μελών του συνεταιρι¬ 
σμού και επαναφέρεται εάν το τακτικό αποθεματικό 
υστερήσει έναντι του συνολικού ποσού των μερίδων των 
μελών. Το καταστατικό μπορεί να προβλέπει μεγαλύτε¬ 
ρο ποσοστό κράτησης. Το μέρος των πλεονασμάτων που 
μεταφέρεται στο ταχτικό αποθεματικό λογίζεται ως ισό¬ 
ποση εισφορά των μελών. 

4. Το υπόλοιπο των πλεονασμάτων, που απομένει με¬ 
τά την κράτηση της προηγούμενης παραγράφου, διατί¬ 
θεται για την: 

(α) ανάπτυξη του συνεταιρισμού, 

(β) απόδοση στα μέλη ανάλογα με τις συναλλαγές 
τους με το συνεταιρισμό, 

(γ) υποστήριξη άλλων δραστηριοτήτων που εγκρίνο- 
νται από τα μέλη, 

όπως ειδικότερα ορίζεται στο καταστατικό. 

5. Τα ποσά της περίπτωσης β' της προηγούμενης πα¬ 
ραγράφου μπορεί, με απόφαση της γενικής συνέλευ¬ 
σης, να παραμείνουν στο συνεταιρισμό ως εξατομικευ- 
μένες έντοκες καταθέσεις προθεσμίας των μελών. Το 
επιτόκιο που καταβάλλεται στην περίπτωση αυτήν καθο¬ 
ρίζεται με απόφαση της γενικής συνέλευσης και δεν 
μπορεί να υπερβαίνει το επιτόκιο δανεισμού του συνε¬ 
ταιρισμού από τις τράπεζες. 

6. Στο ταχτικό αποθεματικό περιέρχονται: 

α) Τα κέρδη, όπως ορίζονται στην παράγραφο 1, μετά 
τη φορολόγησή τους, 
β) Η κράτηση της παραγράφου 3. 
γ) Τα έοοδα που περιέρχονται στο συνεταιρισμό από 
χαριστική αιτία. 

6) Κάθε άλλο έσοδο, για το οποίο δεν ορίζεται διαφο¬ 
ρετικά από το καταστατικό, 

Άρθρο 20 
Τηρούμενα βιβλία 

1. Οι Α.Σ.Ο. τηρούν τα βιβλία που προβλέπονται από 
τον Κώδικα Βιβλίων και Στοιχείων, καθώς και τα παρακά¬ 
τω, θεωρημένα από την αρμόδια Δ.Ο.Υ., βιβλία: 
α) βιβλίο μητρώου μελών. 

β) Βιβλίο πρακτικών των γενικών συνελεύσεων και του 
διοικητικού συμβουλίου, 
γ) Βιβλίο απογραφής και ισολογισμού και 
δ) Κάθε άλλο βιβλίο, που προβλέπεται από το κατα¬ 
στατικό. 

ΚΕΦΑΛΑΙΟ Η' 

ΣΥΓΧΩΝΕΥΣΗ - ΜΕΤΑΤΡΟΠΗ - ΠΤΩΧΕΥΣΗ 
ΔΙΑΛΥΣΗ - ΕΚΚΑΘΑΡΙΣΗ 

Άρθρο 21 

Συγχώνευση — Διαδικασία - Μετατροπή 

1. Δύο ή περισσότερες Αγροτικές Συνεταιριστικές Ορ¬ 
γανώσεις μπορεί να συγχωνευθούν είτε με τη σύσταση 
νέας συνεταιριστικής οργάνωσης, στην οποία ενσωμα¬ 
τώνονται οι ουγχωνευόμενες, είτε με την απορρόφηση 
μιας ή περισσότερων υφιστάμενων συνεταιριστικών ορ¬ 
γανώσεων από άλλη, η οποία ήδη λειτουργεί. 

2. Για τη συγχώνευση απαιτείται: 

α) Απόφαση των γενικών συνελεύσεων κάθε μίας από 
τις προς συγχώνευση συνεταιριστικές οργανώσεις, που 
λαμβάνεται με την εξαιρετική απαρτία και πλειοψηφία, 
που ορίζεται στις παραγράφους 3 και 2 των άρθρων 11 
και 12, αντίστοιχα, του νόμου αυτού. Η απόφαση αυτή 
αφορά την έγκριση του σχεδίου σύμβασης συγχώνευ¬ 
σης και τις, κατά περίπτωση, τροποποιήσεις του κατα¬ 
στατικού, που απαιτούνται για την πραγματοποίηση της 
συγχώνευσης. 

β) Δημοσίευση των αποφάσεων της περιπτώσεως α', 
περιληπτικά, σε μία εφημερίδα του νομού της έδρας των 
υπό συγχώνευση συνεταιριστικών οργανώσεων. 

γ) Εκτίμηση των περιουσιακών στοιχείων των συγχω- 
νευόμενων Αγροτικών Συνεταιριστικών Οργανώσεων, 
από επιτροπή εμπειρογνωμόνων σύμφωνα με τις διατά¬ 
ξεις του άρθρου 9 του κ.ν. 2190/1920, που ορίζεται έπει¬ 
τα από κοινή αίτησή τους. Η επιτροπή αυτή εξετάζει 
τους όρους που περιλαμβάνονται στο σχέδιο σύμβασης 
της συγχώνευσης και συντάσσει έκθεση προς τις γενι¬ 
κές συνελεύσεις των μελών των προς συγχώνευση ορ¬ 
γανώσεων. 

δ) Σύγκληση, μετά από πρόσκληση των διοικητικών 
συμβουλίων των υπό συγχώνευση συνεταιριστικών ορ¬ 
γανώσεων των μελών τους, σε κοινή γενική συνέλευση. 
Η συνέλευση αυτή εκλέγει το προσωρινό διοικητικό συμ¬ 
βούλιο της νέας οργάνωσης, που προκύπτει από τη συγ¬ 
χώνευση. 

ε) Έγκριση του καταστατικού κατά τα οριζόμενα στο 
άρθρο 3 του νόμου αυτού. 

στ) Καταχώρηση στο βιβλίο μητρώου Αγροτικών Συνε¬ 
ταιρισμών του εγκεκριμένου καταστατικού, με μνεία του 
αριθμού της εγκριτικής απόφασης του δικαστηρίου, σύμ¬ 
φωνα με τα οριζόμενα στο άρθρο 3. 

Από την ημερομηνία αυτή ουντελείται η συγχώνευση 


και όλα τα περιουσιακά στοιχεία των συγχωνευομένων 
αποτελούν περιουσία της νέας συνεταιριστικής οργάνω¬ 
σης. 

3. Μέσα σε προθεσμία δεκαπέντε (15) ήμερων από την 
καταχώρηση της εγκριτικής απόφασης στο βιβλίο μη¬ 
τρώου, το προσωρινό διοικητικό συμβούλιο συγκαλεί 
εντός μηνός τα μέλη της νέας συνεταιριστικής οργάνω¬ 
σης σε γενική συνέλευση για την εκλογή του διοικητικού 
συμβουλίου της συνεταιριστικής οργάνωσης. 

4. Μέλη, που δεν επιθυμούν τη συγχώνευση, μπορεί 
να αποχωρήσουν σύμφωνα με τους όρους του καταστα¬ 
τικού. Η τυχόν υπεραξία, που προκύπτει από την αποτί¬ 
μηση των περιουσιακών στοιχείων, απαλλάσσεται από 
κάθε φόρο και τέλος και εγγράφεται σε λογαριασμό του 
τακτικού αποθεματικού της νέας οργάνωσης. 

5. Η συγχώνευση συνεπάγεται, από την ημέρα που συ- 
ντελείται, την καθολική διαδοχή της νέας συνεταιριστι¬ 
κής οργάνωσης σε όλα τα δικαιώματα και τις υποχρεώ¬ 
σεις των οργανώσεων που συγχωνεύθηκαν. Η νέα συνε¬ 
ταιριστική οργάνωση υποκαθίσταται αυτοδικαίως σε όλα 
γενικά τα δικαιώματα και τις υποχρεώσεις της συγχω- 
νευθείσας οργάνωσης. 

6. Τα μέλη των οργανώσεων που συγχωνεύθηκαν εί¬ 
ναι αυτοδικαίως μέλη της νέας οργάνωσης με όλα τα δι¬ 
καιώματα και τις υποχρεώσεις που ορίζει το νέο κατα¬ 
στατικό. 

7. Οι συνεταιρικές μερίδες των οργανώσεων που συγ¬ 
χωνεύθηκαν αποτελούν κεφάλαιο της νέας οργάνωσης. 
Αν οι συνεταιρικές αυτές μερίδες είναι άνισες, η κοινή 
γενική συνέλευση της παραγράφου 3 του άρθρου αυτού, 
με απόφασή της, ορίζει τον τρόπο προσαρμογής των με¬ 
ρίδων που υπολείπονται του ύψους της συνεταιρικής 
μερίδας της νέας ή της απορροφούσας οργάνωσης. 

8. Η συγχώνευση των οργανώσεων δεν επιφέρει δια¬ 
κοπή των δικών, στις οποίες είναι διάδικοι. Εκκρεμείς δί¬ 
κες των οργανώσεων που συγχωνεύθηκαν συνεχίζονται 
από τη νέα οργάνωση. 

9. Οι Αγροτικές Συνεταιριστικές Οργανώσεις, που συγ¬ 
χωνεύονται, απαλλάσσονται της υποχρέωσης καταβο¬ 
λής κάθε φόρου, τέλους χαρτοσήμου και φόρου υπέρ 
τρίτων, που έχει σχέση με τη συγχώνευση. Για το Φόρο 
Συγκέντρωσης Κεφαλαίου ισχύουν οι διατάξεις του 
ν. 1676/1986 (ΦΕΚ 204 Α'). 

10. Οι κάθε είδους φορολογικές απαλλαγές και κίνη¬ 
τρα για την ενίσχυση των συγχωνεύσεων των Α.Σ.Ο., 
που θεσπίστηκαν και περιλαμβάνονται στις διατάξεις του 
άρθρου 33 του ν. 2169/1993 (ΦΕΚ 149 Α ). όπως αυτός 
ισχύει σήμερα, εξακολουθούν να ισχύουν. 

11. Δευτεροβάθμια ή τριτοβάθμια Α.Σ.Ο. μπορεί να με- 
τατραπεί σε Ανώνυμη Εταιρεία (Α.Ε.) ή Εταιρεία Περιο¬ 
ρισμένης Ευθύνης (Ε.Π.Ε.). Η μετατροπή γίνεται με από¬ 
φαση της γενικής συνέλευσης, που λαμβάνεται με την 
εξαιρετική απαρτία και πλειοψηφία που ορίζεται στις πα¬ 
ραγράφους 3 και 2 των άρθρων 11 και 12, αντίστοιχα, 
του νόμου αυτού. 

12. Κατά τα λοιπά για τη μετατροπή εφαρμόζονται 
ανάλογα οι διατάξεις των κ.ν. 2190/1920 και 3190/1955. 
Στις προερχόμενες από τη μετατροπή Α.Ε. ή Ε.Π.Ε. μπο¬ 
ρεί να εισέλθουν και νέοι μέτοχοι ή εταίροι, αντίστοιχα. 

Άρθρο 22 

Πτώχευση - Διαδικασία 

1. Η αγροτική συνεταιριστική οργάνωση κηρύσσεται 


ΦΕΚ61 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1261 


σε κατάσταση πτώχευσης αν παυσε» τις πληρωμές των 
χρεών της. 

2. Η πτώχευση κηρύσσεται από το Πολυμελές Πρωτο¬ 
δικείο της έδρας της συνεταιριστικής οργάνωσης μετά 
από αίτηση: 

α) Οποιοσδήποτε πιστωτή, που έχει έννομο συμφέρον. 

β! Γου διοικητικού συμβουλίου της Οργάνωσης. 

γ Των εκκαθάριστών. 

3. Η υπό εκκαθάριση συνεταιριστική οργάνωση κηρύσ¬ 
σεται σε πτώχευση μόνον αν δεν έχει συντελεστεί η δια¬ 
νομή. 

4. Αν υποβληθεί δήλωση παύσης πληρωμών ή αίτηση 
κήρυξης σε πτώχευση της συνεταιριστικής οργάνωσης 
από το διοικητικό συμβούλιο ή αν έχει κατατεθεί αίτηση 
για την κήρυξή της σε πτώχευση από οποιονδήποτε τρίτο, 
το διοικητικό συμβούλιο ή οι εκκαθαριστές συγκαλούν 
εντός δέκα (10) ημερών τη γενική συνέλευση με θέμα 
την επιβολή έκτακτης εισφοράς για να αποφευχθεί η κή¬ 
ρυξη τπς πτώχευσης. 

Στη γενική συνέλευση υποβάλλεται Ισολογισμός και 
Έκθεση του διοικητικού συμβουλίου για την περιουσιακή 
κατάσταση της συνεταιριστικής οργάνωσης και την προ- 
τεινόμενη έκτακτη εισφορά. 

Η γενική συνέλευση με απόφασή της, που λαμβάνεται 
με τη συνήθη απαρτία και πλειοψηφία, επιβάλλει στα μέ¬ 
λη έκτακτη εισφορά, ανάλογα με τον αριθμό των υπο¬ 
χρεωτικών μερίδων τους και μέσα στα όρια της από το 
καταστατικό προβλεπόμενης ευθύνης. Η εισφορά αυτή 
βαρύνει και τα μέλη που αποχώρησαν για οποιονδήποτε 
λόγο μέσα στο τελευταίο, πριν από την υποβολή της αί¬ 
τησης, για την κήρυξη της πτώχευσης έτος. 

Η εισφορά καταβάλλεται μέσα σε προθεσμία τριάντα 
(30) ημερών από τη λήψη της απόφασης στη γενική συ¬ 
νέλευση. 

Αν η προθεσμία αυτή παρέλθει άπρακτη, το διοικητικό 
συμβούλιο ή οι εκκαθαριστές υποχρεούνται να υποβά¬ 
λουν στο Ειρηνοδικείο πίνακα για την έκτακτη εισφορά. 
Ο πίνακας κηρύσσεται εκτελεστός από το Ειρηνοδικείο. 

5. Μέσα σε εξήντα (60) ημέρες από την κατάθεση της 
δήλωσης της προηγούμενης παραγράφου ή από την κοι¬ 
νοποίηση στη συνεταιριστική οργάνωση, της αίτησης για 
την κήρυξή της σε πτώχευση, το διοικητικό συμβούλιο 
υποχρεούται να δηλώσει στο Πολυμελές Πρωτοδικείο 
αν συνεχίζει ή όχι τις πληρωμές. 

6. Το Πολυμελές Πρωτοδικείο προσδιορίζει δικάσιμο 
για την εκδίκαση της αιτήσεως - δηλώσεως μετά την πά¬ 
ροδο της προθεσμίας της προηγούμενης παραγράφου 
και αν διαπιστώσει ότι εξακολουθεί η κατάσταση παύσης 
των πληρωμών, κηρύσσει τη συνεταιριστική οργάνωση 
σε πτώχευση. 

7. Από την κήρυξή της σε πτώχευση η συνεταιριστική 
οργάνωση διαλύεται. Η πτώχευση της οργάνωσης δεν 
συνεπάγεται την πτώχευση των μελών της. 

8. Αν επιτευχθεί πτωχευτικός συμβιβασμός, επικυρώ¬ 
νεται από το Πολυμελές Πρωτοδικείο, οπότε η συνεται¬ 
ριστική οργάνωση αναβιώνει και συνεχίζει τις εργασίες 
της. 

Μετά την κατάρτιση του συμβιβασμού οι πιστωτές δρν 
μπορούν να στραφούν κατά των μελών. 

Η απόφαση, με την οποία επικυρώνεται ο συμβιβα¬ 
σμός, κοινοποιείται με φροντίδα της οργάνωσης στον ει¬ 
ρηνοδίκη και στην εποπτεύουσα αρχή. 

9. Κατά τα λοιπά έχουν εφαρμογή οι διατάξεις περί 
πτωχεύσεως του Εμπορικού Νόμου. 


Αρθρο 23 
Λύση 

1. Οι Α.Σ.Ο. λύονται: 

α) Αν έληξε ο χρόνος διάρκειάς τους, που ορίζεται στο 
καταστατικό και δεν αποφασίσθηκε η παράτασή ίου από 
τη γενική συνέλευση. 

β) Με απόφαση της γενικής συνέλευσης, που λαμβά- 
νεται με την εξαιρετική απαρτία και πλειοψηφία των πα¬ 
ραγράφων 3 και 2 των άρθρων 11 και 12 αντίστοιχα του 
νόμου αυτού. 

γ) Αν κηρυχθούν σε κατάσταση πτωχεύσεως. 

δ) Με απόφαση του Πολυμελούς Πρωτοδικείου της 
έδρας των Α.Σ.Ο. μετά απά αίτηση του διοικητικού συμ¬ 
βουλίου ή των 2/3 του συνολικού αριθμού των μελών 
τους ή της εποπτεύουσας αρχής. 

2. Η αίτηση για τη λύση στην περίπτωση δ' υποβάλλε¬ 
ται από την εποπτεύουσα αρχή, αν η λειτουργία των 
Α.Σ.Ο. απέβη παράνομη ή αν αδράνησαν για δύο τουλά¬ 
χιστον συνεχείς διαχειριστικές χρήσεις ή αν συνάγεται 
εγκατάλειψη του σκοπού τους, λόγω μειωμένης δραστη- 
ριότητάς τους. 

Η απόφαση του Πολυμελούς Πρωτοδικείου υπόκειται 
σε έφεση. 

Άρθρο 24 
Εκκαθάριση 

1. Με εξαίρεση την περίπτωση της λύσης των Α.Σ.Ο. 
που επέρχεται από την κήρυξή τους σε κατάσταση πτω¬ 
χεύσεως κατά την οποία ακολουθείται η διαδικασία του 
Εμπορικού Νόμου, τη λύση ακολουθεί, σε κάθε άλλη πε¬ 
ρίπτωση, το στάδια της εκκαθάρισης. 

2. Η εκκαθάριση διενεργείται από έναν ή περισσότε¬ 
ρους ειδικούς εκκαθαριστές, που ορίζονται από τη γενι¬ 
κή συνέλευση, εκτός εάν το καταστατικό ορίζει διαφορε¬ 
τικά. 

Το νομικό πρόσωπο της λυθείσας Α.Σ.Ο. εξακολουθεί 
να υπάρχει και να λειτουργεί για τις ανάγκες της εκκα¬ 
θάρισης. 

3. Σε περίπτωση θανάτου, παραίτησης ή αδράνειας 
των εκκαθαριστών, μετά από αίτηση μέλους ή πιστωτή 
της Α.Σ.Ο., το Μονομελές Πρωτοδικείο της έδρας της 
Α.Σ.Ο. διορίζει άλλους εκκαθαριστές, δικάζοντας κατά 
τη διαδικασία της εκούσιας δικαιοδοσίας. 

Άρθρο 25 

Ενέργειες εκκαθαριστών 

1. Οι εκκαθαριστές έχουν υποχρέωση, μόλις αναλά¬ 
βουν τα καθήκοντά τους, να κάνουν απογραφή της πε¬ 
ριουσίας της εκκαθαριζάμενης οργάνωσης και να συντά¬ 
ξουν ισολογισμό, αντίγραφο του οποίου, υποβάλλουν 
στην εποπτεύουσα αρχή. 

Αν η εκκαθάριση παρατείνεται, ο ισολογισμός συ- 
ντάσσεται στο τέλος κάθε έτους. Ο τελικός ισολογισμός 
καταρτίζεται στο τέλος της εκκαθάρισης. Οι εκκαθαρι- 
στές γνωστοποιούν τη λύση της οργάνωσης με τη δημο¬ 
σίευσή της σε μ(α ημερήσια εφημερίδα και αν δεν εκδί- 
δεται τέτοια σε περιοδική εφημερίδα, του νομού της 
έδρας της και καλούν τους πιστωτές να αναγγείλουν τις 
απαιτήσεις τους. 

2. Απαιτήσεις πιστωτών κατά της υπό εκκαθάριση ορ¬ 
γάνωσης παραγράφονται μετά την πάροδο τριών (3) 

ετών από την ημερομηνία της δημοσίευσης της λύσεώς 
της. 

3. Από το προϊόν της εκκαθάρισης εξοφλούνται τα λη¬ 
ξιπρόθεσμα χρέη της εχκαθαριζόμενης οργάνωσης με 
την ακόλουθη σειρά: προηγείται η εξόφληση των οφει¬ 
λών προς τους εργαζόμενους και ακολουθεί η εξόφλη¬ 
ση των λοιπών δανειστών. Στη συνέχεια εξοφλούνται οι 
προαιρετικές μερίδες. 

Το υπόλοιπο του ενεργητικού που απομένει διατίθεται 
σύμφωνα με όοα ορίζονται στο καταστατικό. 

ΚΕΦΑΛΑΙΟ Θ' 

ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ 
ΚΕΝΤΡΙΚΕΣ ΕΝΩΣΕΙΣ - ΚΟΙΝΟΠΡΑΞΙΕΣ 
ΣΥΝΕΤΑΙΡΙΣΤΙΚΕΣ ΕΤΑΙΡΕΙΕΣ 
ΠΑΝΕΛΛΗΝΙΑ ΣΥΝΟΜΟΣΠΟΝΔΙΑ 

Αρθρο 26 

Ενώσεις Αγροτικών Συνεταιρισμών (Ε.Α.Σ.) 

1. Δύο ή περισσότεροι Αγροτικοί Συνεταιρισμοί (Α.Σ.) 
μπορεί να συνιστούν Ένωση Αγροτικών Συνεταιρισμών 
(Ε.Α.Σ.), η οποία έχει ως σκοπό την ενίσχυση, διεύρυν¬ 
ση και συντονισμό των δραστηριοτήτων των πρωτοβάθ¬ 
μιων συνεταιρισμών-μελών της. 

Η Ε.Α.Σ. μπορεί, αν προ βλέπεται από το καταστατικό 
της, να αναλαμβάνει και η ίδια δραστηριότητες από αυ¬ 
τές που προ βλέπονται για τα μέλη της είτε για λογαρια¬ 
σμό των μελών της είτε για λογαριασμό της. 

2. Για τη σύσταση Ε.Α.Σ. απαιτείται απόφαση των γενι¬ 

κών συνελεύσεων των Α.Σ., που επιθυμούν τη σύστασή 
της, καθώς και σύνταξη, υπογραφή και έγκριση του κα¬ 
ταστατικού της. ρ 

3. Εδρα της Έ.Α.Σ. είναι ο δήμος ή η κοινότητα όπου 
είναι εγκατεστημένη η διοίκησή της. Η περιφέρεια της 
Ε.Α.Σ. ορίζεται από το καταστατικό της. 

4. Στην επωνυμία της Ε.Α.Σ. αναφέρεται η έδρα της. Η 
επωνυμία πρέπει να διακρίνεται από την επωνυμία άλλης 
Ε.Α.Σ., που έχει την ίδια έδρα. 

5. Το καταστατικό της Ε.Α.Σ. εγκρίνεται από το Μονο¬ 
μελές Πρωτοδικείο της έδρας της, σύμφωνα με τα άρ¬ 
θρα 3 και 4 του νόμου αυτού, που εφαρμόζονται αναλό- 
γως. 

6. Οι Α.Σ.Ο. μπορεί να πρακτορεύουν στην περιφέρεια 
τους ασφαλιστικές εταιρίες. 

Άρθρο 27 

Γενικές Συνελεύσεις Ε.ΑΧ 

1. Η γενική συνέλευση της Ε.Α.Σ. συγκροτείται από 
τους αντιπροσώπους των συνεταιρισμών - μελών της. 

Κάθε μέλος της Ένωσης διαθέτει μία τουλάχιστον ψή¬ 
φο. 

2. Το καταστατικά της Ένωσης καθορίζει τη συμμέτο¬ 
χη του συνεταιρισμού στην Ένωση με μία υποχρεωτική 
μερίδα και μία ψήφο. Ορίζει επίσης την αξία της μερίδας 
και τις προϋποθέσεις καταβολής της. Στο καταστατικό 
προβλέπονται επίσης οι όροι και προϋποθέσεις για την 
απόκτηση από κάθε μέλος πρόσθετων υποχρεωτικών 
μερίδων, ανάλογα με το ύψος των συναλλαγών του με 
την Ένωση για καθορισμένη περίοδο συναλλαγών, Στην 
περίπτωση αυτή το καταστατικό ορίζει τις αντιστοιχού¬ 
σες στις πρόσθετες μερίδες ψήφους. Ο συνολικός αριθ¬ 
μός των ψήφων δεν μπορεί σε καμία περίπτωση να 


υπερβεί τις πέντε (5). 

3. Ο αντιπρόσωπος του συνεταιρισμού ασκεί στη γενι¬ 
κή συνέλευση της Ένωσης όλα τα δικαιώματα του συνε¬ 
ταιρισμού, ενεργώντας στο πλαίσια των αποφάσεων της 
γενικής συνέλευσης και του διοικητικού συμβουλίου του 
συνεταιρισμού του. 

4. Το καταστατικό του συνεταιρισμού - μέλους ορίζει 
τις προϋποθέσεις και τη διαδικασία ορισμού και απώ¬ 
λειας της ιδιότητας του αντιπροσώπου. 

Άρθρο 28 

Διοικητικό Συμβούλιο Ένωσης Αγροτικών 
Συνεταιρισμών 

1. Το διοικητικό συμβούλιο εκλέγεται από τη γενική 
συνέλευση των αντιπροσώπων της Ε.Α,Σ. με το σύστημα 
και τη διαδικασία του όρθρου 15 του νόμου αυτού. 

2. 0 αριθμός των μελών του διοικητικού συμβουλίου 
ορίζεται από το καταστατικό και δεν μπορεί να είναι μι¬ 
κρότερος των τριών (3). 

3. Τα άρθρα 14 και 15 του νόμου αυτού εφαρμόζονται 
αναλόγιο ς. 

Άρθρο 29 

Κεντρικές Συνεταιριστικές Ενώσεις (ΚΕ.Σ.Ε.) 

1. Δύο ή περισσότερες Ενώσεις Αγροτικών Συνεταιρι¬ 
σμών μπορούν να συνιστούν μεταξύ τους Κεντρικές Συ¬ 
νεταιριστικές Ενώσεις {ΚΕ.Σ.Ε.). 

Οι ΚΕ.Σ.Ε. έχουν ως αντικείμενο το συντονισμό και 
την ενίσχυση της συνεταιριστικής δράσης των μελών 
τους, καθώς και την ανάληψη εργασιών και παροχή υπη¬ 
ρεσιών σε ευρύτερη κλίμακα. 

Οι ΚΕ.Σ.Ε. διεξάγουν τις εργασίες αυτές είτε για λο¬ 
γαριασμό τους είτε για λογαριασμό των μελών τους. 

2. Το καταστατικό της ΚΕ.Σ.Ε. εγκρίνεται από το Μο¬ 
νομελές Πρωτοδικείο της έδρας της σύμφωνα με τα άρ¬ 
θρα 3 και 4 του νόμου αυτού, που εφαρμόζονται αναλό- 
γως. 

3. Η έδρα της ΚΕ.Σ.Ε. είναι ο δήμος ή η κοινότητα 
όπου είναι εγκατεστημένη η διοίκησή της. Η περιφέρεια 
της ΚΕ.Σ.Ε. ορίζεται από το καταστατικό της. Η επωνυ¬ 
μία πρέπει να διακρίνεται από την επωνυμία άλλης 
ΚΕ.Σ.Ε. με την ίδια έδρα ή περιφέρεια. 

4. Το καταστατικό των ΚΕ.Σ.Ε. μπορεί να προβλέπει τη 
συμμετοχή και πρωτοβάθμιων συνεταιρισμών, οι οποίοι 
δεν μετέχουν σε Ε.ΑΧ. 

5. Η γενική συνέλευση της ΚΕ.Σ.Ε. συγκροτείται από 
τους αντιπροσώπους των μελών της, που εκλέγονται 
σύμφωνα με το καταστατικό των μελών τους. Κατά τα 
λοιπά ισχύουν οι διατάξεις των άρθρων 27 και 28 για τις 
συνεταιρικές μερίδες. 

Άρθρο 30 

Κοινοπραξίες Αγροτικών Συνεταιριστικών 
Οργανώσεων (Κ.Α.Σ.Ο.) 

1. Δύο ή περισσότερες Α.Σ.Ο. της ίδιας ή διαφορετικής 
βαθμίδας μπορεί να συνιστούν μεταξύ τους Κοινοπραξίες- 
Αγροτικών Συνεταιριστικών Οργανώσεων (Κ.Α.Σ.Ο.), με 
σκοπό την προαγωγή των καταστατικών σκοπών και 
δραστηριοτήτων τους. 

2. Οι Κ ΑΣ.Ο. αποτελούν ίδια νομικά πρόσωπα και για 
τη σύστασή τους απαιτείται η σύνταξη καταστατικού. 

που εγκρίνεται από το Μονομελές Πρωτοδικείο της 
έδρας τους. Τα άρθρα 3 και 4 του νόμου αυτού εφαρμό¬ 
ζονται αναλόγως. 

3. Η έδρα και η περιφέρεια της Κοινοπραξίας ορίζεται 
από το καταστατικό της. Για την επωνυμία της Κοινοπρα¬ 
ξίας εφαρμόζεται αναλόγως η παράγραφος 4 του άρ¬ 
θρου 26 του νόμου αυτού. 

4. Η γενική συνέλευση της Κοινοπραξίας συγκροτείται 
από τους αντιπροσώπους των Α.Σ.Ο., που μετέχουν σε 
αυτήν, οι οποίοι ορίζονται σύμφωνα με το καταστατικό 
τους. 

Άρθρο 31 

Ανάλογη εφαρμογή διατάξεων 

Για τις Ε.Α.Σ., ΚΕ.Σ.Ε. και Κ.Α.Σ.Ο. εφαρμόζονται ανα¬ 
λόγως οι διατάξεις του νόμου αυτού που θεσπίζουν οι¬ 
κονομικές ενισχύσεις, φορολογικές απαλλαγές και κίνη¬ 
τρα ή αφορούν και ρυθμίζουν θέματα των πρωτοβάθμιων 
αγροτικών συνεταιρισμών (Α.Σ.), εφόσον δεν προβλέπε- 
ται ρητή εξαίρεση ή απόκλιση στις διατάξεις αυτές. 

Άρθρο 32 

Συνεταιριστικές Εταιρίες (Σ.Ε.) 

1. Οι Α.Σ.Ο., κάθε βαθμίδας και οι Συνεταιριστικές 
Εταιρίες (Σ.Ε.) του άρθρου αυτού μπορεί να συνιστούν 
μεταξύ τους ή και με τρίτα φυσικά ή'νομικά πρόσωπα, 
που εδρεύουν στην Ελλάδα ή το εξωτερικό, ανώνυμες 
εταιρίες ή εταιρίες περιορισμένης ευθύνης. 

2. Οι εταιρίες αυτές είναι συνεταιριστικές εταιρίες, 
εφόσον η πλειο ψηφία των μετοχών τους ή των εταιρι¬ 
κών τους μεριδίων ανήκει σε Α.Σ.Ο. ή σέ' Συνεταιριστικές 
Εταιρίες τους. 

3. Οι μετοχές των ανώνυμων συνεταιριστικών εται¬ 
ριών είναι πάντοτε ονομαστικές. 

4. Σε κάθε περίπτωση μεταβίβασης ονομαστικών μετο¬ 
χών ή μεριδίων συνεταιριστικής κατά την έννοια της πα¬ 
ραγράφου 2 εταιρίας, δικαίωμα προτίμησης έχουν οι 
συμμετέχουσες στην εταιρία Α.Σ.Ο, Κ.Α.Σ.Ο. και Σ.Ε.. 

5. Οι φορολογικές απαλλαγές, που προβλέπονται στο 
άρθρο 35 του νόμου αυτού, ισχύουν και για την ίδρυση 
των Σ.Ε.. 

6. Οι δευτεροβάθμιες και τριτοβάθμιες Α.Σ.Ο. μπορεί 
να συγχωνευθούν με τις Σ.Ε. είτε με τη σύσταση νέας 
Σ.Ε. είτε με την απορρόφησή τους από υπάρχουσα Σ.Ε.. 
Στην περίπτωση αυτή απολαμβάνουν των προβλεπόμε- 
νων για τη συγχώνευση Α.Σ.Ο. κινήτρων και φορολογι¬ 
κών απαλλαγών, 

7. Κατά τα λοιπά επί των Σ.Ε. εφαρμόζονται οι διατά¬ 
ξεις των κ.ν. 2190/1920 και 3190/1955. 

Άρθρο 33 

Πανελλήνια Συνομοσπονδία Ενώσεων Αγροτικών 
Συνεταιρισμών (ΓΙΑΧΕ.ΓΕΧ) 

1. Η Πανελλήνια Συνομοσπονδία Ενώσεων Αγροτικών 
Συνεταιρισμών (ΠΑ.Σ.Ε.ΓΕ.Σ.) είναι ιδεολογική και συ¬ 
ντονιστική οργάνωση των Α.Σ.Ο. και δεν έχει εμπορική 
ιδιότητα. Μέλη της ΠΑ.Σ.Ε.ΓΕ.Σ. είναι Ενώσεις Αγροτι¬ 
κών Συνεταιρισμών. Το καταστατικό της μπορεί να προ¬ 
βλέπει ότι μέλη της μπορεί να γίνουν οι Κ.ΑΧΟ. και οι 
ΚΕ.Σ.Ε., οι κοινές τους επιχειρήσεις και οι Σ.Ε.. 

2. Η ΠΑ.Σ.Ε.ΓΕ.Σ.: 


α) Εχει περιφέρεια ολόκληρη την ελληνική επικράτεια 
και έδρα το δήμο που ορίζει το καταστατικό της. 

β) Εκπροσωπεί τα μέλη της στο εσωτερικό και το εξω¬ 
τερικό και επιμελείται για την τήρηση των συνεταιριστι¬ 
κών αρχών και την ανάπτυξη της συνεταιριστικής ιδέας. 

γ) Ασκεί κάθε δραστηριότητα, που προάγει τις δραστη¬ 
ριότητες των Α.Σ.Ο.. Δεν ενεργεί η ίδια πράξεις παραγω¬ 
γής, διακίνησης ή εμπορίας αγροτικών προϊόντων και γε¬ 
ωργικών εφοδίων εν γένει. 

δ) Για την εξυπηρέτηση των μελών της αναλαμβάνει 
την εκπόνηση μελετών, εργασιών, ερευνών και μπορεί 
να μετέχει σε κάθε διαγωνισμό για τη σύναψη συμβάσε¬ 
ων. Συνάπτει συμβάσεις έργου ή συμβάσεις παροχής 
υπηρεσιών, που έχουν σχέση με την αγροτική γενικά και 
συνεταιριστική ειδικά ανάπτυξη. 

ε) Ιδρύει εκπαιδευτικά κέντρα, 
στ) Διαπραγματεύεται και συνάπτει συλλογικές συμβά¬ 
σεις εργασίας και μετέχει στη διαιτητική ρύθμιση των 
συλλογικών διαφορών εργασίας, που αφορούν στο προ¬ 
σωπικό των Α.Σ.Ο. κάθε βαθμίδας και των μελών της 
Σ.Ε.. 

ζ) Συντονίζει πς ενέργειες, που αφορούν στις Α.Σ.Ο. 
και ενισχύει το έργο των μελών της. 

η) Γνωμοδοτεί μετά από αίτημα του Υπουργού Γεωργί¬ 
ας για θέματα, που αναφέρονται σε οικονομικές ενισχύ¬ 
σεις και κίνητρα, που παρέχονται στις Α.Σ.Ο,, καθώς και 
επί σχεδίων νόμων, διαταγμάτων και αποφάσεων, που 
αφορούν στα μέλη της. 

3. Θέματα σχετικά με τη συγκρότηση, λειτουργία και 
πς αρμοδιότητες της γενικής συνέλευσης και του διοικη¬ 
τικού συμβουλίου της ΠΑ.Σ.Ε.ΓΕ.Σ. ρυθμίζονται από το 
καταστατικό της. 

Τα άρθρα 14 και 15 του νόμου αυτού εφαρμόζονται 
αναλόγως. 

4. Η ΠΑ.Σ.Ε.ΓΕ.Σ. υποχρεούται να τηρεί μητρώο των 
μελών της, στο οποίο φυλάσσονται τα καταστατικά και 
κάθε άλλο στοιχείο σχετικό με τα μέλη. 

5. Η ετήσια εισφορά των μελών της ΠΑ.Σ.Ε.ΓΕ.Σ. προς 
αυτήν καθορίζεται από το καταστατικό της. 

6. Το καταστατικό της ΠΑ.Σ.Ε.ΓΕ.Σ. εγκρίνεται από το 
Μονομελές Πρωτοδικείο της έδρας της. 

7. Η ΠΑ.Σ.Ε.ΓΕ.Σ. διέπεται από τις διατάξεις του νό¬ 
μου αυτού. 

ΚΕΦΑΛΑΙΟ Γ 
ΠΟΙΝΙΚΕΣ ΔΙΑΤΑΞΕΙΣ 

Αρθρο 34 

1. Τιμωρείται με φυλάκιση από τρεις (3) μήνες έως ένα 
(1) έτος, εφόσον από άλλες διατάξεις δεν προβλέπεται 
βαρύτερη ποινή, μέλος του διοικητικού συμβουλίου ή 
υπάλληλος Α.Σ.Ο. και Σ.Ε. αν: 

α) Εν γνώσει του παρέχει στη γενική συνέλευση ή σε 
εκείνον που ασκεί την εποπτεία ή τον έλεγχο ψευδή 
στοιχεία ή αρνείται ή αποκρύπτει αληθή στοιχεία, γεγο¬ 
νότα ή περιστατικά, που αφορούν στην οικονομική κατά¬ 
στασή τους. 

β) Εν γνώσει του προβαίνει σε ψευδείς ή εικονικές εγ¬ 
γραφές στα βιβλία τους ή συντάσσει ψευδείς ή εικονικούς 
ισολογισμούς. 

γ) Αρνείται να παραδώσει ή αποκρύπτει από εκείνον 
που ασκεί έλεγχο ή εποπτεία, τα τηρούμενα στοιχεία ή 
βιβλία ή παρεμποδίζει με οποιονδήποτε τρόπο την άσκη- 

ση ελέγχου ή εποπτείας. 

2. Με φυλάκιση από ένα (1) μήνα μέχρι ένα (1) έτος, 
εφόσον από άλλες διατάξεις δεν προβλέπεται βαρύτερη 
ποινή, τιμωρείται όποιος διενεργεί έλεγχο ή εποπτεϊα 
στις αναφερόμενες στην παράγραφο 1 οργανώσεις, αν 
κατά την άσχηση των καθηκόντων του παρέχει εν γνώ- 
σει του ψευδή στοιχεία ή αποκρύπτει ή αρνείται αληθή 
γεγονότα ή περιστατικά, που αφορούν στη διαχείριση ή 
στην οικονομική κατάσταση των αναφερόμενων στην 
παράγραφο 1 οργανώσεων και περιήλθαν σε γνώση του 
από τον έλεγχο ή την εποπτεϊα, που διενήργησε σε αυ¬ 
τές, 

3. Τιμωρείται με φυλάκιση από ένα (1) μήνα μέχρι ένα 
(1) έτος ή με χρηματική ποινή ή και με τις δύο ποινές, 
εφόσον από άλλες διατάξεις δεν προβλέπεται βαρύτερη 
ποινή, όποιος παρεμποδίζει τις συνεδριάσεις του διοικη¬ 
τικού συμβουλίου ή της γενικής συνέλευσης των μελών 
των αναφερόμενων στην παράγραφο ί οργανώσεων, με 
χρήση σωματικής βίας ή απειλής σωματικής βίας ή άλ¬ 
λης παράνομης πράξης ή παράλειψης. 

4. Τιμωρείται με φυλάκιση από ένα (1) μήνα μέχρι ένα 
(1) έτος, εφόσον από άλλες διατάξεις δεν προβλέπεται 
βαρύτερη ποινή, όποιος: 

α) Ενεργεί πράξεις διοίκησης ή διαχείρισης ή ελέγχου 
μετά τη λήξη της θητείας του. 

β) Ψηφίζει χωρίς δικαίωμα ή ψηφίζει πολλές φορές ή 
με οποιονδήποτε άλλο τρόπο μπορεί να προκαλέσει την 
παραγωγή μη γνήσιου αποτελέσματος εκλογής για την 
ανάδειξη διοικητικών συμβουλίων, οργάνων και αντιπρο¬ 
σώπων των Α.Σ.Ο. και της ΠΑ.Σ.Ε.ΓΕ.Σ.. 

5. Με τις ποινές της προηγούμενης παραγράφου τι¬ 
μωρούνται τα μέλη του διοικητικού συμβουλίου, οι εκκα- 
θαριστές και οι υπάλληλοι των συνεταιριστικών οργα¬ 
νώσεων της παραγράφου 1, στους οποίους παραχώρησε 
το διοικητικό συμβούλιο την άσκηση ορισμένων αρμοδιο¬ 
τήτων του, για παράβαση των διατάξεων του νόμου ή 
του καταστατικού ή για ενέργειες που αντίκεινται στις 
αποφάσεις της γενικής συνέλευσης ή για μη εκτέλεση 
σύμφωνα με το νόμο και το καταστατικά των καθηκό¬ 
ντων τους, καθώς και για την παράλειψη σύνταξης του 
ισολογισμού. 

ΚΕΦΑΛΑΙΟ ΙΑ' 

ΣΧΕΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΤΙΚΩΝ 
ΟΡΓΑΝΩΣΕΩΝ, ΣΥΝΕΤΑΙΡΙΣΤΙΚΩΝ 
ΕΤΑΙΡΕΙΩΝ ΚΡΑΤΟΥΣ 

Άρθρο 35 

Οικονομικές ενισχύσεις - Φορολογικές απαλλαγές 

1. Τα καταστατικά των Αγροτικών Συνεταιριστικών Ορ¬ 
γανώσεων και οι τροποποιήσεις τους δεν υπόκεινται σε 
τέλος χαρτοσήμου ή άλλη επιβάρυνση υπέρ του Δημοσί¬ 
ου ή υπέρ τρίτου. 

2. Διατάξεις της κείμενης νομοθεσίας, που παρέχουν 
κάθε φορά διευκολύνσεις ή απαλλαγές από φάρους, τέ¬ 
λη χαρτοσήμου ή άλλα υπέρ του Δημοσίου τέλη, εισφο¬ 
ρές ή δικαιώματα υπέρ οποιουδήποτε τρίτου για τη συγ¬ 
χώνευση επιχειρήσεων εφαρμόζονται ανάλογα και στις 
Α.Σ.Ο. κάθε βαθμίδας και στις εταιρίες τους, που συγχω¬ 
νεύονται, εφόσον αυτές πληρούν τις προβλεπόμενες 
από τις αντίστοιχες διατάξεις προϋποθέσεις. 

3. Αγορές ακινήτων από Αγροτικές Συνεταιριστικές 
Οργανώσεις για τη δημιουργία επιχειρήσεων μέσα στην 


περιφέρειά τους ή μεταχειρισμένων κινητών μέσων 
αγροτικής παραγωγής έχουν την ίδια φορολογική μετα¬ 
χείριση όπως το Δημόσιο. 

4. Οι εισφορές των μελών προς τις Α.Σ.Ο. δεν υπόκει- 
νται σε φόρο ή σε τέλος χαρτοσήμου ή οποιαδήποτε άλ¬ 
λη επιβάρυνση υπέρ τρίτου. 

5. Οι καταθέσεις των μελών του συνεταιρισμού σε αυ¬ 
τόν, οι αναλήψεις καταθέσεων και οι χορηγήσεις δανείων 
από το συνεταιρισμό στα μέλη του απαλλάσσονται από 
τέλη χαρτοσήμου ή άλλο τέλος υπέρ του Δημοσίου και 
από κάθε εισφορά ή δικαίωμα υπέρ τρίτου. 

6. Απαλλάσσεται του φόρου μεταβίβασης ακινήτων η 
αξία του ακινήτου που μεταβιβάζεται στα μέλη των 
αγροτικών συνεταιρισμών πρώτης βαθμίδας, κατά το πο¬ 
σοστό που υποβλήθηκε αυτή σε φόρο μεταβίβασης κατά 
την αγορά από το συνεταιρισμό του ακινήτου, που μετα¬ 
βιβάζεται. 

7. Ειδικά για απαλλαγές από τον Φ.Π.Α. έχουν εφαρ¬ 
μογή οι διατάξεις του ν. 1642/1986 (ΦΕΚ 125 Α ), όπως 
ισχύουν κάθε φορά. 

8. Συμβάσεις μεταξύ Αγροτικών Συνεταιριστικών Ορ¬ 
γανώσεων και του Δημοσίου ή Ν.Π.Δ.Δ., που αφορούν 
αγροτικά προϊόντα ή αγροτικά εφόδια και υπηρεσίες, 
δεν υπόκεινται σε τέλος χαρτοσήμου ή σε άλλη επιβά¬ 
ρυνση υπέρ τρίτου. 

9. Η νόμιμη προμήθεια, για τις ασφαλιστικές συμβά¬ 
σεις, που καταρτίζονται ή ανανεώνονται με τη μεσολά¬ 
βηση Αγροτικών Συνεταιριστικών Οργανώσεων, κατα¬ 
βάλλεται σε αυτές αντί στον ειδικό λογαριασμό, που 
προβλέπεται από το άρθρο 13 παρ. 4 του ν. 1256/1982 
ανεξάρτητα από το αν προηγήθηκε ή όχι η υπόδειξη, που 
προβλέπεται από την (δια πιο πάνω διάταξη. 

10. Στον προϋπολογισμό εξόδων του Υπουργείου Γε¬ 
ωργίας μπορεί να εγγράφεται κάθε χρόνο πίστωση ελεγ¬ 
χόμενη απολογιστικά για την οικονομική ενίσχυση της 
ΠΑ.Σ.Ε.ΓΕ.Σ., που διατίθεται από αυτήν αποκλειστικά για 
δαπάνες συνεταιριστικής εκπαίδευσης, μετεκπαίδευσης 
ή επιμόρφωσης αιρετών στελεχών ή υπαλλήλων Αγροτι¬ 
κών Συνεταιριστικών Οργανώσεων, με βάση τον ετήσιο 
προϋπολογισμό τους. 

11. Οι προβλεπόμενες από τις παραγράφους 9, 10 και 
16 του παρόντος άρθρου οικονομικές ενισχύσεις απαλ¬ 
λάσσονται από κάθε τέλος χαρτοσήμου ή άλλη επιβά¬ 
ρυνση υπέρ Δημοσίου, καθώς και από κάθε άλλη εισφο¬ 
ρά ή δικαίωμα υπέρ τρίτου. 

12. Οι πρωτοβάθμιες Α.Σ.Ο. δεν υποχρεούνται να εγ- 
γράφονται στα Εμπορικό Επιμελητήρια της περιφέρειάς 
τους. 

13. Τα πλεονάσματα της διαχειριστικής χρήσης των συ¬ 
νεταιριστικών οργανώσεων, που διανέμονται στα μέλη, 
υπόκεινται μόνο σε φορολογία εισοδήματος των μελών 
ανεξαρτήτως της καταβολής τους ή της εξατομικευμέ- 
νης διατήρησής τους ως κατάθεσης στη συνεταιριστική 
οργάνωση. 

14. Οι Αγροτικές Συνεταιριστικές Οργανώσεις και οι 
εταιρίες τους εντάσσονται στους αναπτυξιακούς νό¬ 
μους. 

15. Διατάξεις που θεσπίζουν κίνητρα ή απαλλαγές οικο¬ 
νομικής, φορολογικής ή άλλης φύσεως για τη μετατρο¬ 
πή εταιριών περιορισμένης ευθύνης σε ανώνυμες εταιρί¬ 
ες ή τη μετατροπή άλλου νομικού τύπου εμπορικών εται¬ 
ριών σε εταιρίες περιορισμένης ευθύνης, ισχύουν με τις 
ίδιες προϋποθέσεις και για τη μετατροπή δευτεροβάθ¬ 
μιας ή τριτοβάθμιας Α.Σ.Ο. σε ανώνυμη εταιρία ή εταιρία 

περιορισμένης ευθύνης, εφόσον η πλειοψηφίσ των με¬ 
τοχών ή εταιρικών τους μεριδίων, αντίστοιχα, εξακολου¬ 
θεί να ανήκει στις Α.Σ.Ο., σύμφωνα με το άρθρο 32 του 
νόμου αυτού. 

16. Η Πανελλήνια Συνομοσπονδία Ενώσεων Γεωργι¬ 
κών Συνεταιρισμών (ΠΑ.Σ.Ε.ΓΕ.Σ.) ενισχύεται οικονομι¬ 
κά από τον οργανισμό Ελληνικών Γεωργικών Ασφαλίσε¬ 
ων (ΕΛ.Γ.Α.) με την καταβολή σε αυτή, κάθε χρόνο, πο¬ 
σοστού δύο και μισό τοις εκατό (2,5%) από τα έξοδά του, 
που πραγματοποιούνται σύμφωνα με τη διάταξη του ε¬ 
δαφίου α' της παραγράφου 1 του άρθρου 5 του ν. 
1790/1988 (ΦΕΚ 134 Α'), όπως κάθε φορά ισχύει. 

Ομοίως ενισχύονται οικονομικά από τον οργανισμό 
Ελληνικών Γεωργικών Ασφαλίσεων (ΕΛ.Γ.Α.), η Γενική 
Συνομοσπονδία Αγροτικών Συλλόγων Ελλάδος 
(ΓΕ.Σ.Α.Σ.Ε.) και η Γενική Συνομοσπονδία Δημοκρατικών 
Αγροτικών Συλλόγων Ελλάδος (ΣΥ.Δ.Α.Σ.Ε.) με την κα¬ 
ταβολή κάθε χρόνο στη ΓΕ.Σ.Α.Σ.Ε. ποσοστού 0.90% και 
στη ΣΥ.Δ.Α.Σ.Ε. ποσοστού 0,60% από τα ως άνω έσοδά 
του. 

Η οικονομική ενίσχυση καταβάλλεται με απόφαση του 
Υπουργού Γεωργίας, μέσα στο πρώτο εξάμηνο κάθε 
έτους, με βάση τα έσοδα που πραγματοποιήθηκαν κατά 
τον προηγούμενο χρόνο από τον ΕΛ.Γ.Α. σύμφωνα με 
την παραπάνω διάταξη. 

Άρθρο 36 
Κίνητρα 

1. Με προεδρικά διατάγματα, που εκδίδονται με πρό¬ 
ταση των Υπουργών Εθνικής Οικονομίας, Οικονομικών 
και Γεωργίας, μπορεί να καθορίζονται κίνητρα για τη 
συγχώνευση, την ανάπτυξη, καθώς και τη μετατροπή 
των Α.Σ.Ο. και Σ.Ε.. Τα εν λόγω κίνητρα πρέπει να αντα- 
ποκρινονται στις ιδιαιτερότητες του συνεταιριστικού θε¬ 
σμού και στην ανάγκη ανάδειξης του εγγενούς δυναμι¬ 
κού του αγροτικού χώρου. Τα κίνητρα μπορεί να αναφέ- 
ρονται στις επενδύσεις, στην ανάπτυξη των Α.Σ.Ο. και 
Σ.Ε., στην απόκτηση και κατάρτιση στελεχών, στην επι- 
λεξιμότητα για ανάθεση έργων και στην ενθάρρυνση 
ανάληψης πρωτοβουλιών και δραστηριοτήτων επ' ωφέ¬ 
λεια των μελών τους. Με προεδρικά διατάγματα καθορί¬ 
ζονται οι όροι και σι προϋποθέσεις υπαγωγής των Α.Σ.Ο. 
και Σ.Ε. στα παραπάνω κίνητρα. 

2. Ειδικές διατάξεις που προβλέπουν τη χορήγηση κι¬ 
νήτρων και οικονομικών ενισχύσεων ή άλλων φορολογι¬ 
κών απαλλαγών των Α.Σ.Ο. διατηρούνται οε ισχύ, εκτός 
αν καταργούνται με το νόμο αυτόν. 

ΚΕΦΑΛΑΙΟ 18 ’ 

ΕΙΔΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 37 

Μητρώο - Φάκελοι Αγροτικών Συνεταιρισμών 

1. Το βιβλίο Μητρώου Αγροτικών Συνεταιρισμών τη¬ 
ρείται στο Ειρηνοδικείο, σύμφωνα με τα οριζόμενα στην 
παράγραφο 3 του άρθρου 3. 

2. Καθένας μπορεί να λαμβάνει γνώση των εγγραφών 
του βιβλίου Μητρώου και να παίρνει επικυρωμένα αντί¬ 
γραφα ή αποσπάσματα από αυτό. 

3. Η γραμματεία του Ειρηνοδικείου χορηγεί πιστοποιη¬ 
τικά για την ύπαρξη ή όχι ορισμένης εγγραφής. 


Άρθρο 38 

Προσωπικό Αγροτικών 
Συνεταιριστικών Οργανώσεων 

1. Το προσωπικό των Α.Σ.Ο. είναι: 

α) Τακτικό, που διορίζεται οε θέσεις προβλεπόμενες 
από τον κανονισμό λειτουργίας τους και καλύπτει πά¬ 
γιες και διαρκείς ανάγκες της οργάνωσης. 

β) Με σύμβαση εργασίας ορισμένου χρόνου, που κα¬ 
λύπτει ειδικές, έκτακτες, εποχικές ή πρόσκαιρες ανά¬ 
γκες της οργάνωσης. 

2. Η υπ' αριθμ. 27346/1990 κοινή απόφαση των Υπουρ¬ 
γών Γεωργίας και Εργασίας «Κανονισμός Υπηρεσιακής 
Κατάστασης Προσωπικού Αγροτικών Συνεταιριστικών 
Οργανώσεων** (ΦΕΚ 700 Β */7.11.1990), όπως μεταγενέ¬ 
στερα τροποποιήθηκε, εξακολουθεί να ισχύει, για όσα 
θέματα δεν ρυθμίζονται διαφορετικά από το νόμο αυτόν. 

Μέσα σε έξι (6) μήνες από τη δημοσίευση του νόμου 
αυτού, με κοινή απόφαση των Υπουργών Γεωργίας και 
Εργασίας και Κοινωνικών Ασφαλίσεων, ο παραπάνω Κα¬ 
νονισμός Υπηρεσιακής Κατάστασης προσαρμόζεται υπο¬ 
χρεωτικά προς τις διατάξεις του νόμου αυτού. 

Άρθρο 39 

Ισχύς των άρθρων 31, 44 και 47 του ν. 2169/1993 

Οι διατάξεις των άρθρων 31, 44 και 47 του ν. 
2169/1993 (ΦΕΚ 149 Α'), όπως ισχύει σήμερα, εξακο¬ 
λουθούν να ισχύουν. Όπου στους αναφερόμενους στα 
άρθρα αυτά ειδικούς νόμους γίνεται παραπομπή στην 
ισχύουσα νομοθεσία, εφαρμόζεται ο παρών νόμος. 

Άρθρο 40 

Μεταβατικές διατάξεις 

1. Οι κατά την έναρξη ισχύος του νόμου αυτού υφιστά¬ 
μενες Α.Σ.Ο. κάθε βαθμίδας και η ΠΑ.Σ.Ε.ΓΕ.Σ. έχουν 
υποχρέωση, μέσα σε αποκλειστική προθεσμία δύο (2) 
ετών, από τη δημοσίευση του νόμου αυτού, να προσαρ¬ 
μόσουν τα καταστατικά τους στις διατάξεις του παρό¬ 
ντος νόμου. Η προσαρμογή γίνεται με απόφαση της γε¬ 
νικής συνέλευσης των μελών τους που λαμβάνεται με 
την απαρτία και πλειο ψηφία της παραγράφου 1 των άρ¬ 
θρων 11 και 12 αντιστοίχως και αντίστοιχη τροποποίηση 
του καταστατικού, που εγκρίνεται από το αρμόδιο δικα¬ 
στήριο. 

Η προθεσμία αυτή μπορεί να παρατείνεται μέχρι ένα 
(1) έτος, με αποφάσεις του Υπουργού Γεωργίας, που δη¬ 
μοσιεύονται στην Εφημερίδα της Κυβερνήσεως. 

2. Μετά την πάροδο της προθεσμίας της προηγούμε¬ 
νης παραγράφου οι Α.Σ.Ο. κάθε βαθμού που δεν προ¬ 
σάρμοσαν το καταστατικό τους, σύμφωνα με τη διάταξη 
της προηγούμενης παραγράφου, διαλύονται με απόφα¬ 
ση του αρμόδιου δικαστηρίου, μετά από αίτηση παντός 
έχοντος έννομο συμφέρον ή της εποτττεύουσας αρχής. 

3. Οι Αγροτικοί Συνεταιρισμοί που κατά την έναρξη 
ισχύος του νόμου λειτουργούν με λιγότερο από τα προ- 
βλεπόμενα στο νόμο αυτόν μέλη εξακολουθούν τη λει¬ 
τουργία τους, κατά παρέκκλιση της διατάξεως της παρα¬ 
γράφου 1 του άρθρου 3 του νόμου αυτού. 

4. Στις αρχαιρεσίες, για την εκλογή συλλογικών οργά¬ 
νων των Α.Σ.Ο. κάθε βαθμίδας και της ΠΑ.Σ.Ε.ΓΕ.Σ., κα¬ 
θώς και των αντιπροσώπων των Α.Σ.Ο. σε συνεταιριστι¬ 
κές οργανώσεις ανώτερης βαθμίδας και στην 

ΠΑ.Σ.Ε.ΓΕ.Σ., που θα διεξαχβούν από την έναρξη ισχύος 
του νόμου αυτού μέχρι την προσαρμογή των καταστατι¬ 
κών τους σύμφωνα με την παράγραφο 1, εφαρμόζονται 
οι διατάξεις των καταστατικών, με εξαίρεση τα θέματα 
που ρυθμίζουν οι διατάξεις των παραγράφων 2, 3 και 4 
του άρθρου 15 του νόμου αυτού, οι οποίες υπερισχύουν 
των διατάξεων των καταστατικών. 0 αριθμός των σταυ¬ 
ρών προτίμησης δεν μπορεί να υπερβαίνει το μισό (1/2) 
του όλου αριθμού των μελών του εκλεγόμενου οργάνου 
ή των αντιπροσώπων. 

5. Η θητεία των μελών των υφιστάμενων κατά τη δη¬ 
μοσίευση του νόμου αυτού διοικητικών και εποπτικών 
συμβουλίων των Αγροτικών Συνεταιριστικών Οργανώ¬ 
σεων κάθε βαθμίδας, των κοινοπραξιών αυτών και της 
ΠΑ.Σ.Ε.ΓΕ.Σ., καθώς και των αντιπροσώπων, λήγει την 
31η Δεκεμβρίου 2000. Με απόφαση του Υπουργού Γεωρ- 
γίας, που δημοσιεύεται στην Εφημερίδα της Κυβερνήσε- 


ως, η προθεσμία αυτή μπορεί να παραταθεί μέχρι έξι (6) 
ακόμη μήνες. 

Άρθρο 41 

Καταργούμενες διατάξεις 

Κάθε διάταξη που αντίκειται στις διατάξεις του νόμου 
αυτού ή που αναφέρεται κάι ρυθμίζει θέματα ρυθμίζομε - 
να ειδικά από αυτόν καταργείται. 

Άρθρο 42 
Έναρξη ισχύος 

Η ισχύς των διατάξεων του νόμου αυτού αρχίζει από 
τη δημοσίευσή του στην Εφημερίδα της Κυβερνήσεως, 
εκτός εάν ορίζεται διαφορετικά στις επί μέρους διατά¬ 
ξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του 
ως Νόμου του Κράτους. 

Αθήνα, 8 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ 

ΓΕΩΡΠΑΙ 

Γ, ΑΝΩΜΕΡΙΤΗΣ 


ΟΙ ΥΠΟΥΡΓΟΙ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 


ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦ/ΪΕΩΝ 

Μ. ΠΑΠΑΐΩΑΝΝΟΥ 


ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 8 Μαρτίου 2000 

Ο ΕΠ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

_ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) _ 


ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ; ΙτΜρ: νννν\ν.βί. 9 Γ 
β-ηΐΗίΙ: «βϋηπ3$1θΓ @ βΐ· 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. ' 

Πληροφορίες δημοσιευμάτων λοιπών Φ.Ε.Κ. ί 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 

5239 762 

5240 141 
5248188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ, 185 31 4135 228 

ΠΑΤΡΑ - Κορίνδου 327 - Τ.Κ. 262 23 (061) 6381 100 


ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ, 41110 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 
Τ.Κ, 81100 Μυτιλήνη 


(0561) 87215 
(0531)22 868 
(041)597449 
(0661)89127/89120 
(081)396 223 

(0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ! 

> Για τα ΦΕΚ από 1 μέχρι 8 σελίδες 200 δρχ. , , χ 

> Για τα ΦΕΚ από 8 σελίδες και πάνω η τιμή πώλησης κάθε φύλλου (Βσέλιδου ή μέρους αστού) προσαυξάνεται κατα 10 0 δρχ. ανα 

■ ΠαταΦΕ Κ*το υΤ Γύχο υς Προκηρύξεων Α.Σ.Ε.Π, ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυ ξάνεται κατά δρχ. 100 ανά 8σέλιδο ή μέρος αυτού). » 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ,λπ.) 

Β' (Υπουργικές αποφάσεις κ,λπ.) 

Γ (Διορισμοί, απολύσεις κ,λπ. Δημ. Υπαλλήλων) 
Δ' (Απαλλοτριώσεις, πολεοδομία κ,λπ.) 
Αναπτυξιακών Πράξεων (Τ.Α.Π ,Σ.) 

Ν.Π.Δ.Δ. (Διορισμοί κ,λπ. προσωπικού Ν.Π.Δ.Δ.) 
Παράρτημα (Προκηρύξειςθέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε. Π. 

Ανωνύμων Εταιρειών 8ι Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

ΠΑ ΟΛΑ ΤΑ ΤΕΥΧΗ ΕΚΤΟΣ Λ Ε. & Ε.Π.Ε. 


Κ.Α.Ε. Προϋπολογισμού 
_2531_ 

60.000 δρχ. 
70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 
300.000 » 

50.000 » 

300.000 » 


Κ.Α.Ε. εσόδου υπέρ 
ΤΑΠΕΤ3512 

3.000 δρχ. 

3.500 » 

750 *> 

3.500 » 

1.500 » 

750 >· 

250 >* 

500 » 

150 - 

500 » 

15.000 » 

2.500 » 

” 15.000 >* 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) τα οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συ νδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, σι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

* Αντίγραφα διπλοτύπων, τ αχυδρομικές επιταγές και χρηματικά γραμμάτια δεν γίνονται δεκτά. __ 

Οι Εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





